title: Pekka ja Pätkä neekereinä

text: Pekka ja Pätkä menevät hullun tiedemiehen luo luettuaan lehdestä, että tämän keksimä kone kertoo, mihin ammattiin ihminen parhaiten soveltuu. Sen mukaan Pekalla ja Pätkällä on edessään loistava tulevaisuus ”neekereinä”. Kaksikko mustaa itsensä kenkälankilla ja menee koe-esiintymään hienoon yökerhoon teeskennellen olevansa amerikkalaisia muusikoita puhumalla englantia muistuttavaa siansaksaa. Temppu on vähällä onnistua, kunnes lauenneen palohälyttimen ruiskuttama vesi huuhtoo lankit heidän naamoistaan, ja he joutuvat pakenemaan paikalta.


title: Pekka ja Pätkä neekereinä

text: Tajuttuaan, että kone oikeasti tarkoitti ”lehtineekeriä” Pekka ja Pätkä menevät aikakauslehti "Pupun" toimitukseen. Päätoimittaja lupaa heille paikat, jos Pätkä hyppää lentokoneesta ilman laskuvarjoa. Pätkä lunastaa lupauksensa hyppäämällä lentokentällä paikallaan seisovasta lentokoneesta. Työssään Pekka ja Pätkä sotkeutuvat rikollisjoukkioon ja vangitsevat sen vahingossa, mutta saavat lehdelleen myös skuupin. Puupäät ansaitsevat tapauksesta hyvät rahat, ja myös tietokilpailupalkinto toimitetaan heille. Elokuvan loppuhuipennuksessa talonmies Pikkarainen jahtaa Pätkää yli kattojen, ja Pätkä jää takistaan roikkumaan valtavan tornikellon viisariin, kunnes putoaa kadulle tuoduille patjoille.


title: Pekka ja Pätkä neekereinä

text: Kahdennentoista Puupää-elokuvan jälkeen ohjaaja Armand Lohikoski ehdotti SF:n johtajalle T. J. Särkälle poliittista satiiria nimeltä "Pekka ja Pätkä politiikan pyörteissä". Lohikoski oli laatinut käsikirjoitusluonnoksen, jossa Pekka ja Pätkä perustavat Puupäiden Puolueen ja pyrkivät eduskuntaan. Särkän mielestä moinen huumori oli sopimatonta ja yhteiskuntaa halventavaa, joten hän syrjäytti Lohikosken seuraavan Puupään tuotannosta. Tilalle tuli Aarne Tarkas.


title: Pekka ja Pätkä neekereinä

text: Elokuvan kantava vitsi, joka voi jäädä nykykatsojalle käsittämättömäksi, perustuu siihen, että sen valmistumisaikana toimittajia kutsuttiin ”sanomalehtineekereiksi” (nimityksen juurista enemmän artikkelissa neekeri). Kone siis suosittelee Pekalle ja Pätkälle toimittajantyötä, mutta he käsittävät sen aluksi väärin. Neekeriteema on poikinut elokuvalle myöhemmin syytöksiä rasismista, mutta toisaalta se kuvastaa tapaa, jolla mustaihoisiin sotien jälkeisessä Suomessa suhtauduttiin. Yökerhon omistaja on haltioissaan ”englantia” puhuvista tummaihoisista muusikoista, koska he toisivat hänen ravintolalleen kansainvälistä leimaa. Kaksi ”surinasussua” puolestaan putoaa ihastuksesta polvilleen nähdessään kadulla ”oikeita neekereitä”. Elokuvassa on viittauksia myös muihin aikansa muoti-ilmiöihin: televisio ja tietokilpailut olivat uutta Suomessa, Pätkän lentokonehyppy puolestaan viittaa sensaatioreportteri Usko Santavuoreen, joka selosti radiossa oman laskuvarjohyppynsä.


title: Pekka ja Pätkä neekereinä

text: "Pekka ja Pätkä neekereinä" oli yleisömenestykseltään sarjan huonoin. Se jäi viimeiseksi Puupää-elokuvaksi, sillä Pätkän esittäjä Masa Niemi teki itsemurhan pari kuukautta elokuvan valmistumisen jälkeen.


title: Pekka ja Pätkä neekereinä

text: Aikalaisarviot tiivistää Leo Nordberg ("Elokuva-Aitta"): ”Se ei ole parempi eikä huonompi kuin tusina edeltäjäänsä – jättääpä vain taas katsojalle sellaisen tunteen kuin olisi tullut juoduksi tynnyrillinen tervaa.”


title: Pekka ja Pätkä neekereinä

text: Myöhemmässä arviossaan Mikael Fränti ("Helsingin Sanomat" 1982) siirtää syyn elokuvan kehnoudesta ohjaajalle ja käsikirjoittajalle, jotka ovat hänen mielestään vastuussa siitä, että ”elokuva loukkaa Esa Pakarisen ja Masa Niemen ammattitaitoa”.


title: Pekka ja Pätkä neekereinä

text: Eräissä arvioissa elokuvaan on suhtauduttu lempeämmin. Taru Mäkelä ("Katso" 1982) näkee siinä ”hauskaa ja nykyisestä perspektiivistä myös nostalgista kuvaa television alkuvuosista”. Vuonna 2012 kritiikissä todetaan, että elokuva testaa korrektiutta mutta nimi ei ollut aikanaan provosoiva sillä tavalla kuin se nykykatsojan silmissä on. Arto Pajukallio toteaa arviossaan ("Helsingin Sanomat"), että itse elokuva kuitenkin henkii ajattelematonta rasismia. Kriitikko nostaa esiin elokuvan merkittävänä hetkenä kohtauksen, jossa Pätkä roikkuu kellotornin viisareissa, ja kiittää sen toteutusta. Elokuvassa on katsojan iloksi runsain määrin Aku Ankka -lainoja.


title: Pekka ja Pätkä neekereinä

text: Vuonna 2016 elokuvan TV-esitys herätti arvostelua, ja esimerkiksi "Hufvudstadsbladet" ihmetteli Yleisradion esityspäätöstä ja piti elokuvaa ”kiistanalaisena”.


title: 6 nimmt!

text: 6 nimmt! on Wolfgang Kramerin luoma ja Amigon julkaisema korttipeli, joka soveltuu hyvin eri pelaajamäärille. Peliin mahtuu mukaan jopa kymmenen henkeä. Suomessa peliä valmisti Nelostuote (nykyään Tactic Games). Peli sisältää 104 korttia, jotka on numeroitu luvuin 1-104 ja jotka sisältävät pisteitä yhdestä seitsemään. Pelin aluksi kullekin pelaajalle jaetaan 10 korttia ja pelialustalle asetetaan satunnaisesti 4 korttia.


title: 6 nimmt!

text: Pelin suomenkielinen laitos sisältää numeroidut kortit 1–100.


title: 6 nimmt!

text: Peli etenee niin, että kaikki pelaajat pelaavat kädestään samanaikaisesti yhden kortin pöydälle. Kortit käydään läpi pienimmästä alkaen siten, että kortti lisätään aina siihen pinoon, jonka päällimmäinen kortti on pienempi kuin pelattu kortti, mutta kuitenkin mahdollisimman lähellä pelattua korttia. Jos joku pelaaja pelaa kortin, joka on kaikkia pinojen päällimmäisiä kortteja pienempi, joutuu kyseinen pelaaja poimimaan yhden pöydässä olevista pinoista. Jos taas joku pelaaja pelaa kortin, josta tulee jonkin pinon kuudes kortti, joutuu pelaaja ottamaan pinon viisi edellistä itselleen. Pöydältä nostettuja kortteja ei saa ottaa käteen pelattavaksi, vaan kukin pelaaja sijoittaa ne omaan "sarvipääpakkaansa". Pelin tarkoituksena on välttää miinuspisteitä, joita tulee "sarvipääpakan" korttien sarvipäistä.


title: 6 nimmt!

text: Peliä pelataan tarvittaessa useampia kierroksia, kunnes joku pelaajista saa 66 pistettä. Tämän jälkeen pelaajien käsissä olevat kortit pelataan loppuun ja lopussa vähiten pisteitä kerännyt pelaaja on voittaja.


title: Suonikohju

text: Suonikohju eli laskimolaajentuma on ihmisellä esiintyvä sairaus, jossa raajojen pinnalliset laskimot ovat laajentuneet ja pullistuneet. Tauti ilmenee ihon läpi kuultavina pullistuneina suonina, jotka ovat usein kipeitä ja lisäksi vaikea kosmeettinen haitta. Suonikohjuja voi hoitaa leikkauksilla.


title: Suonikohju

text: Laskimoissa on läppiä, jotka estävät veren virtaamisen väärään suuntaan. Vahingoittunut läppä laskee verta molempiin suuntiin. Tällöin seisoma-asennossa veri valuu alemmas pitkin jalkojen laskimoa ja pullistaa suonta. Mitä useampia läppiä on epäkunnossa, sitä suuremmaksi paikallinen verenpaine kasvaa, kunnes kehittyy suonikohju.


title: Suonikohju

text: Taipumus saada suonikohjuja on usein perinnöllistä. Tavallinen syy niiden saamiseen voi olla myös ylipainossa, raskaudessa ja seisomatyössä.


title: Suonikohju

text: Peräpukama on peräaukkokanavan suonikohju. Vatsalihasten jännittäminen ulostamisen yhteydessä kohottaa vatsaontelon painetta, ja tämä painaa verta peräaukkokanavaa ympäröiviin laskimoihin, jotka laajenevat. Peräpukamia voi syntyä myös raskauden aikana, kun kohtu painaa lantion alueen laskimoita.


title: Böle

text: Böle voi tarkoittaa seuraavia maantieteellisiä kohteita:


title: Fredriksberg

text: Fredriksberg tai Frederiksberg voi tarkoittaa seuraavia maantieteellisiä kohteita:


title: Performanssi

text: Performanssi () on yleisön edessä esitettävä taide-esitys, joka voi noudattaa ennalta laadittua suunnitelmaa, syntyä esityshetkellä improvisaationa tai sisältää sekä suunniteltuja osia että improvisointia. Performanssi on multimediaa ja voi sisältää elementtejä tai muistumia eri taidemuodoista. Performanssi kehitettiin 1960-luvulla ja sen tavoitteena on visuaalisen ja ajatuksellisen kokonaisuuden luominen.


title: Performanssi

text: Performanssi-sana yleistyi Suomessa 1980-luvulla, jolloin se korvasi aikaisemmin käytetyn happeningin. Performanssi on sekä taiteenala että eräs esityskeino, kuten videotaide tai installaatio. Performanssilla voidaan viitata myös mihin tahansa esitykseen.


title: Performanssi

text: Nykyajan performanssiksi kutsuttua ilmiötä edeltää pitkä esihistoria. Varhaisvaiheissaan performansseja olivat järjestetyt tai spontaanit, yleensä pienimuotoiset tapahtumat, joita esitettiin erilaisilla estradeilla, kodeissa tai kaduilla.


title: Performanssi

text: Keskiajalta alkaen alettiin jäljitellä kuninkaiden ja ylhäisön esiintuloja ja kunniakulkueita. Näistä syntyi "tableaux vivant" -esitysten traditio (ransk. "tableau" = taulu "vivant" = elävä, siis "elävä taulu"). Ne olivat aikansa monitaiteellisia kuvaelmia, joissa ajatuksena oli jäljitellä näyttelijöiden, yksinkertaisen pukujen ja tarpeiston avulla kuuluisia maalauksia ja veistoksia. Tableaux vivanteista tuli 1700-luvun Euroopassa suosittu hovien ja kotien yhteistoiminnan alue. Perinne jatkui esityksillä, joissa yhdistyivät maalaus- ja veistostaide, tanssi, näyttämötulkinta, puvustus ja lavastustaide, sekä myöhemmin valokuvaus ja elokuva. Perinne jatkui myös nykytaiteeseen, jossa näkyy silloin tällöin viittauksia tähän traditioon.


title: Performanssi

text: Modernistisen performanssin alkuideat hahmoteltiin tässä Futuristisen synteettisen teatterin manifestissa. Futuristiseen performanssiin kuuluivat epäloogisuus, rinnakkaistoiminta, fotodynaamisuus, valokäsikirjoitus, virtuaaliset näyttelijät, "synteettinen teatteri" ja konekultti. Performanssi oli osa futuristien multimediaa, jonka he tiivistivät myös seuraavasti:


title: Performanssi

text:
Modernismi toi osansa taide-esitysten traditioon. Sveitsiin ensimmäisen maailmansodan aikana emigroituneet taiteilijat kokoontuivat Cabaret Voltairessa, joka oli heidän kantakapakkansa. Siellä tapahtuneiden esitysten ideana oli kokonaistaideteos, joissa perustana oli eri taiteenlajien samanaikainen esittäminen.
Dadaistien "soiréeissa" eli illanvietoissa esitettiin erilaisia esityksiä.


title: Performanssi

text: Bauhaus-taidekoulussa Dessaussa oli myös pieni näyttämö, jossa esitettiin koulun juhlien yhteydessä myös erilaisia tapahtumia. Eräs niistä oli "Mekaaninen baletti", jota Laszlo Moholy-Nagy luonnehti "toiminnan mekaaniseksi ja dynaamiseksi keskittymäksi, jota esitetään muodon, liikkeen, äänen ja valosuunnittelun keinoilla".


title: Performanssi

text: "Happeningit" yleistyivät 1950-luvun lopulta. Happeningin alkuvaiheita Suomessa tutkinut Tiiu Koistinen mainitsee siitä seuraavaa:


title: Performanssi

text: Suomen ensimmäinen varsinainen happening oli 7. elokuuta 1963 Helsingissä järjestetty "Street Piece", jonka järjestäjinä olivat Ken Dewey, Henrik Otto Donner ja Terry Riley.


title: Performanssi

text: Kuuluisaksi tuli Jyväskylän kesässä vuonna 1966 Taideteollisen oppilaitoksen opiskelijoiden järjestämä tapahtuma otsikolla "Visuaalinen varietee". Sen järjestivät muun muassa Maria Laukka, Teemu Lipasti, Jorma Hautala, Timo Aarniala ja Olli Tamminen. Mukana oli myös M. A. Numminen ja yhtye "Viisi vierasta miestä". Jyväskylän kesätapahtuman järjestäjät katsoivat tapahtuman rienaavan sukupuolikuria ja säädyllisyyttä. Popvärein somistetut fallospatsaat ja sukupuolivalistusoppaiden teksteihin perustuvat jenkat olivat liikaa tilaisuuden järjestäjille ja yliopistolle kutsuttiin poliisit, joiden avustamana kulttuuripäivien puheenjohtaja lopetti esitykset.


title: Performanssi

text: Eräs varhaisista performanssiryhmistä oli 1970-luvulla muun muassa taidenäyttelyiden avajaisissa kuvaelmilla ja lauluesityksillä yleisöä ilahduttanut Record Singers, johon kuuluivat Outi Heiskanen, Mirja Airas, Pekka Nevalainen ja Hannu Väisänen.


title: Performanssi

text: Näin kirjoitti Kimmo Sarje Ars 83 näyttelyn avajaisten performanssin odottamisen tunnelmista. Happeningit olivat Suomessa 1960-luvulla yleensä teatterin ja musiikin piirissä järjestettyjä tapahtumia, mutta varsinainen performanssin käsite löi itsensä läpi kuvataiteen piirissä, tavallisesti taidegallerioissa tai taidenäyttelyiden yhteydessä usein pelkästään avajaisissa esitettynä 1980-luvun alussa.


title: Performanssi

text: Ars 83 taidenäyttelyssä oli kolme performanssia. Edellä mainittu ruotsalainen "Pyramiderna"-ryhmä ja länsiberliiniläisen Dieter Appeltin performanssi, jossa hän makasi liikkumatta kipsivedessä kahden ja puolen tunnin ajan kerrallaan. Jugoslaviassa syntyneen Marina Abramovićin ja saksalaisen Ulayn performanssissa "Yli yön meren" taiteilijat tuijottivat toisiaan pöydän ääressä.


title: Performanssi

text: Performanssi on laajentunut koskemaan monien, joskus yllättävienkin taiteenalojen, esimerkiksi rock-musiikin ja performanssin yhdistämistä. Performanssit ovat tuoneet uutta, monen taiteen välistä yhteistyötä taiteiden kentälle. Ne ovat myös muuttaneet kuvataidetta, joka kuten kirjallisuus, on perinteisesti ollut ei-esittävää taidetta, lähemmäksi esityksenomaisia, ajallisia tapahtumia ja hetkellisyyttä, läsnäoloa. Performanssit ovat myös lisänneet ja tuoneet uusia näkökulmia esittävien taiteiden visuaalisuuteen.


title: Performanssi

text: Eräs kotimaassa ja ulkomailla tunnettu kokenut performanssitaiteilija on Roi Vaara, joka sai Ars Fennica -palkinnon vuonna 2005. Hän on tehnyt yli kaksikymmentä vuotta performansseja ja kertoo havainneensa uran alkuvaiheessa maalatessaan, että lopputulosta tärkeämpi on prosessi.


title: Performanssi

text: Saamastaan tunnustuksesta huolimatta Roi Vaara pitää performanssia Suomessa marginaalisena taidemuotona, jonka tuntee vain pieni, nykytaiteeseen perehtynyt yleisö. Taiteilijan mukaan performanssi ei esineellistä taidetta eikä teokselle jää vaihtoarvoa esityksen jälkeen.


title: Performanssi

text: Performanssitaiteilija Roi Vaaran mukaan tavoite on sama kuin muussakin taiteessa, elämysten tuottaminen ja ajatusten herättäminen. Häntä on kiitetty juuri museoihin ja gallerioihin keskittyvän taide-elämän arvostelemisesta, ihmisten häkellyttämisestä ja kysymysten herättämisestä.


title: Aivokuolema

text: Aivokuolemalla tarkoitetaan tilannetta, jossa aivojen toiminta on peruuttamattomasti loppunut, vaikka sydän ja verenkierto vielä toimivat. Aivokuolemassa aivojen sähkötoiminta ja refleksit lakkaavat täydellisesti ja pysyvästi. Myös hengitys on lakannut, ja tilaa voidaan pitää yllä ainoastaan hengityskoneen avulla. Aivokuolema voi johtua koko aivoihin kohdistuneesta vammasta tai paikallisesta vauriosta aivorungossa.


title: Aivokuolema

text: Aivokuolemasta ei voi toipua, sillä verenkierron loputtua alkaa itsestään hajoaminen eli solujen tuhoutuminen. Aivokuolleena ei voi olla viikkoja, puhumattakaan kuukausista tai vuosista. Koska aivojen verenkierto on pysyvästi lakannut, aivot alkavat hajota. Myöskään verenpainetta ja sydämen toimintaa ei voida pitää yllä muutamia vuorokausia pitempään tehohoidonkaan avulla, vaan aivokuolleen sydämen toiminta lakkaa joka tapauksessa muutamien vuorokausien kuluessa.


title: Aivokuolema

text: Aivokuolleen henkilön aivotoiminta on peruuttamattomasti ja täydellisesti lakannut, jolloin tämä on Suomen lain mukaan kuollut. Aivokuolleen henkilön hengitystä ja verenkiertoa voidaan tilapäisesti ylläpitää, jos häneltä on tarkoitus ottaa elimiä luovutettavaksi.


title: Aivokuolema

text: Aivokuoleman toteavat neurologi ja anestesiologi yhdessä.


title: Konservatorio

text: Konservatoriot ovat musiikkioppilaitoksia, joissa voi Suomessa suorittaa ammatillisen toisen asteen tutkintoja musiikin alalta. Ne antavat myös ammattitutkintoon johtamatonta musiikin perusopetusta.


title: Konservatorio

text: Konservatorioiden historia alkaa Ranskan vallankumouksen ajoilta. Uusien sivistysihanteitten mukaan kaikilla tuli olla mahdollisuus opiskella musiikkia ilmaiseksi. Ensimmäiset konservatoriot perustettiin Pariisiin (1795), Prahaan (1811), Wieniin (1817), Lontooseen (1822), Brysseliin (1832) ja Leipzigiin (1843). Konservatoriojärjestelmän synty poiki myös suuren määrän yleistajuisia metodeja musiikin opiskeluun.


title: Konservatorio

text: Ennen kuin Suomessa oli mahdollista saada korkeatasoista musiikinopetusta, lähtivät suomalaiset opiskelijat ulkomaisiin konservatorioihin opintojen perään. Näistä tärkeimpinä mainittakoon Leipzigin, Pariisin ja Pietarin konservatoriot.


title: Konservatorio

text: Suomessa on 15 konservatoriota: Helsingissä, Joensuussa, Jyväskylän ammattiopiston musiikkiala (entinen Suomalainen konservatorio) Jyväskylässä, Kainuun ammattiopisto Kajaanissa, Kymen konservatorio Kotkassa, Tampereella, Pietarsaaressa, Kuopiossa, Turussa, Oulussa, Helsingin Pop & Jazz Konservatorio, Palmgren-konservatorio Porissa, Lahden konservatorio (ent. Päijät-Hämeen konservatorio) Lahdessa, Keski-Pohjanmaan konservatorio Kokkolassa, Pop & Jazz konservatorio Lappia Torniossa.


title: Konservatorio

text: Suomen 15 konservatoriosta kaksi toimii Helsingissä, muut eri puolilla Suomea. Turun konservatorio on kaksikielinen. Pietarsaaressa opetus annetaan ruotsin kielellä. Muissa konservatorioissa koulutus annetaan suomen kielellä. Konservatioriot antavat opetusta klassisessa musiikissa, kansanmusiikissa, pop- ja jazzmusiikissa sekä musiikkiteknologiassa, mutta kaikista ei löydy jokaista vaihtoehtoa. Ammattikoulutuksen lisäksi konservatoriot ovat alueensa suuria musiikin perusopetuksen järjestäjiä.


title: Konservatorio

text: Tampereella ja Turussa voi suorittaa tanssialan perustutkinnon. Lisäksi tanssin perusopetusta annetaan Kuopion konservatoriossa, Tampereen konservatoriossa ja Jyväskylän ammattiopistossa.


title: Mayday

text: Mayday on kansainvälinen puheradioliikenteessä käytettävä hätämerkki, jota esimerkiksi laivat ja lentokoneet käyttävät joutuessaan hätätilaan, jossa ne tarvitsevat pikaista apua. Mayday-sana juontaa juurensa ranskan kielen sanonnasta ”"(venez) m'aider"”, joka tarkoittaa ”(tulkaa) auttamaan minua”. Myöhemmin ilmaisu lyhentyi englannin kieleen sopivaan muotoon. Toisaalta tämä yksittäinen sana vakiintui hätämerkiksi, koska se on yksinkertainen ja radioliikenteestä helposti erottuva sana. (vrt. Morsen aakkosten SOS-merkki.) Kansainvälisen meri- ja ilmaliikennesopimuksen mukaan kaikkien maiden alukset ja organisaatiot, niin kaupalliset kuin sotilaalliset, ovat velvollisia vastaamaan hätäkutsuun ja avustamaan kutsun lähettäjää.


title: Mayday

text: Sana ”mayday” voidaan nykyisin lausua kansainvälisten sopimusten mukaan joko ranskalaisittain ”medee” (aiemmin ainoa tapa) tai englantilaisittain ”meidei”.


title: Mayday

text: ”Mayday”-kutsu aloitetaan valitsemalla VHF-radiosta kanava 16 (156,800 MHz), joka on kansainvälinen hätä-, turvallisuus- ja kutsuliikenteessä käytetty VHF-kanava.Tämän jälkeen voidaan aloittaa hätäliikenne hätäkutsun antamisella. Tämä tapahtuu toistamalla ”mayday” kolmesti, minkä jälkeen alus / lentokone / muu asema ilmoittaa nimensä ja/tai kutsutunnuksensa. Hätäkutsun tarkoitus on kiinnittää muiden asemien huomio ja valmistautua vastaanottamaan pian seuraava hätäsanoma.


title: Mayday

text: Tämän jälkeen annetaan varsinainen hätäsanoma. Hätäsanoma aloitetaan lausumalla alkuun ”mayday” kerran ja antamalla jälleen aluksen nimi ja/tai tunnus. Tämän jälkeen ilmoitetaan sijainti esimerkiksi koordinaatteina tai suuntimana ja etäisyytenä jostakin tunnetusta pisteestä. Tämän jälkeen ilmoitetaan hädän ja tarvittavan avun laatu sekä muut pelastustoiminnan käynnistymiseen vaikuttavat asiat, esimerkiksi aluksen tai lentokoneen henkilömäärä.


title: Mayday

text: Lentoliikenteessä käytetään kansainvälistä hätätaajuutta 121,500 MHz. Hätäkutsu voidaan myös antaa kulloinkin käytössä olevalla taajuudella ilma-aluksen ollessa radioyhteydessä lennonjohtoon. Useimmat ilmassa olevat lentokoneet sekä kaikki lennonjohtoyksiköt monitoroivat jatkuvasti hätätaajuutta 121,500 MHz, jolloin myös valvomattomassa ilmatilassa lentävä lentokone saa välitettyä hätäviestin.


title: Mayday

text: Hätäliikenteen jatkuessa kaikki siihen osallistuvat asemat aloittavat liikenteen lausumalla ”mayday”.


title: Mayday

text: Hätäkutsu:


title: Mayday

text:
MAYDAY MAYDAY MAYDAY
THIS IS
MATTI MATTI MATTI OHAB OHAB OHAB


title: Mayday

text: Hätäsanoma:


title: Mayday

text: MAYDAY


title: Mayday

text: THIS IS


title: Mayday

text: MATTI


title: Mayday

text: MY POSITION


title: Mayday

text:
59 DEGREES 24 MINUTES NORTH
23 DEGREES 14 MINUTES EAST


title: Mayday

text: FIRE IN THE ENGINE ROOM


title: Mayday

text: 142 PERSONS ON BOARD


title: Mayday

text: NEED IMMEDIATE ASSISTANCE


title: Mayday

text: OVER


title: Mayday

text: Radioliikenteessä puhuttu hätäkutsu on korvautumassa radioon liitetyllä digitaalisella DSC (Digital Selective Calling) -hätäkutsulla. Lisäksi käytössä on pelkkiä radiosignaaleihin perustuvia hätälähettimiä, kuten EPIRB ("Emergency Position-Indicating Radio Beacon"), joka on GPS-paikkatiedon radiolla lähettävä hätäpoiju. Poiju käyttää 406 MHz:n taajuutta. Breitling Emergency -rannekello lähettää 121,5 MHz:n hätätaajuudella, jonka lentokoneet havaitsevat.


title: Tony Hawk

text: Anthony Frank ”Tony” Hawk (s. 12. toukokuuta 1968) on yhdysvaltalainen rullalautailija. Hawk on saavuttanut kuuluisuutta hypättyään ensimmäisen 900-asteisen sekä lisensoidulla videopeleillään. Hän on monien mielestä yksi menestyksekkäimmistä ja vaikutusvaltaisimmista modernin vertikaalisen skeittauksen pioneereista.


title: Tony Hawk

text: Hawk kasvoi San Diegossa, Kaliforniassa. Hän oli kuvausten mukaan ”yliaktiivinen” lapsi. Hawkin vanhemmat tukivat poikansa rullalautailua, koska se toimi varaventtiilinä hänen liialliselle energialleen. Kun Hawkin taidot kehittyivät, hänestä tuli neljätoistavuotiaana ammattimainen skeittaaja. Vuonna 1999 hänestä tuli ensimmäinen skeittaaja, joka laskeutui 900 asteen ilmapyörähdyksen. Vuonna 2002 hän loi Boom Boom HuckJamin, extreme-urheilu-näyttelyn -ja kiertueen, joka käynnistettiin Las Vegasissa.


title: Tony Hawk

text: Koko uransa ajan Hawk on esiintynyt lukuisissa elokuvissa ja muissa tiedotusvälineissä sekä omaa nimeään kantavissa videopeleissä. Hän on ollut mukana myös erilaisissa hyväntekeväisyystoimintaan liittyvissä asioissa, mukaan lukien perustamassaan Tony Hawk -säätiössä, joka auttaa rakentamaan skeittiparkkeja köyhimmille alueille. Hän toimii myös yhteistyössä Athletes For Hope -hyväntekeväisyysjärjestön kanssa.


title: Tony Hawk

text: Tony Hawk syntyi San Diegossa, Kaliforniassa. Hawkin isä on eläkkeellä oleva Yhdysvaltain merivoimien upseeri, Frank Hawk. Hawkin äiti Nancy Hawk on osa-aikainen liiketoiminnan opettaja. Tony Hawk aloitti rullalautailun yhdeksänvuotiaana, kun hänen isoveljensä Steve antoi hänelle käytetyn rullalaudan ja hänen isänsä rakensi rampin heidän takapihalleen. Kun Hawk oli nuori, hänen kuvattiin olevan ”yliaktiivinen”. Kerran Tony iski ohi baseballissa ja oli niin poissa tolaltaan, että piiloutui kallionkoloon. Hänen isänsä lupasi pojalleen jäätelöannoksen, jos tämä tulisi ulos luolasta. Hänen turhautumisensa oli niin ankaraa, että vanhemmat pyysivät, että hänelle tehtäisiin psykologinen arvio koulussa. Tulokset osoittivat että Tony oli ”lahjakas” ja koulun neuvonantajat suosittelivat sijoituspaikkaa edistyneiden tunneilla.


title: Tony Hawk

text: Hawk oli Jean Farb Middle Schoolissa vuodesta 1980 vuoteen 1981. Hän palasi vähän aikaa sitten vanhaan kouluunsa esittääkseen siellä show’nsa ”Homecoming”.


title: Tony Hawk

text: Hawk siirtyi ammattilaiseksi 14-vuotiaana. Hän valmistui Torrey Pines High Schoolista, San Diegosta, Kaliforniasta. Tony Hawk oli maailmanmestari 12 peräkkäistä vuotta.


title: Tony Hawk

text: Miehen nimen ympärille on tehty skeittipelisarja.


title: Tony Hawk

text:
Yksi tunnetuimmista "Tony Hawk" -peleistä on Tony Hawk's Underground, jossa on paljon erilaisia hahmoja, muun muassa Steve Caballero, Chad Muska, Bob Burnquist, Bam Margera ja tietysti Tony Hawk, sekä myös suomalainen lautailija Arto Saari. Tony Hawk -peleissä voi kehittyä ja oppia tekemään paremmin temppuja, ja kun läpäisee ”Story Mode” -tarinatilaa, niin saa uusia tasoja ja skeittaajia.
Tony Hawk on myös näytellyt televisiosarjassa "C.S.I. Miami". Hän on myös esiintynyt vierailevana tähtenä esittäen itseään "Simpsonit"-jaksossa Haisuhenki ("Barting Over"), ja elokuvassa "".


title: Forsby

text: Forsby voi tarkoittaa seuraavia:


title: Stroganov (ruokalaji)

text: Stroganov (myös Stroganoff) eli stroganovinpihvi on venäläistä alkuperää oleva ruokalaji. Sen perusraaka-aineet ovat voissa paistetut naudanlihakuutiot, jotka tarjoillaan paprikan, sipulin, tomaatin ja suolakurkun kanssa kermakastikkeessa. Ruoasta on tosin olemassa useita hyvinkin erilaisia versioita kuten nakkistroganov.


title: Riippuluomi

text: Riippuluomi eli ptoosi tarkoittaa silmän ylä- tai alaluomen riippumista tavallista alempana. Syynä silmäluomen riippumiseen voi olla esimerkiksi lihasheikkous tai halvaus. Riippuluomi voi hoitamatta johtaa muihin ongelmiin, kuten toiminnalliseen heikkonäköisyyteen. Riippuluomi voi olla myös kosmeettinen ongelma. Perussairauden hoidon lisäksi vaivaa voidaan hoitaa leikkauksella.


title: MPR-rokote

text: MPR-rokote, joskus myös MMR-rokote (englannin kielestä) eli ns. "kolmoisrokote" on eläviä viruksia sisältävä, tuhkarokolta (M, morbilli), sikotaudilta (P, parotitis) ja vihurirokolta (R, rubella) suojaava rokote. Eläviä viruksia sisältävien rokotteiden on tarkoitus aiheuttaa tauti lievänä ja luoda saajalle immuniteettisuoja.


title: MPR-rokote

text: Brittiläinen lääkäri Andrew Wakefield on epäillyt rokotteen voivan aiheuttaa pienessä osassa väestöä autismin puhkeamista. Tutkimuksen seurauksena monet vanhemmat ovat jättäneet lapsensa rokottamatta Britanniassa, mikä on johtanut muun muassa tuhkarokon yleistymiseen. Talvella 2010 "The Lancet" veti pois Wakefieldin tutkimuksen ja brittiläinen General Medicine Council totesi tämän olleen vastuuton ja epärehellinen tulosten julkaisussa sekä suhtautuneen tunteettomasti tutkimiensa lasten kärsimyksiin. Wakefield oli saanut rahoitusta lakimieheltä, joka edusti rokotefirman haastaneita vanhempia. Wakefield menetti oikeutensa harjoittaa lääkärin ammattia Yhdistyneessä kuningaskunnassa. Vuoden 2011 alussa "BMJ":ssä julkaistun raportin mukaan aineistoa oli tulkittu Wakefieldin tutkimuksessa väärin. Missään muussa tutkimuksessa ei ole todettu MPR -rokotteen ja autismin välillä mitään yhteyttä.


title: MPR-rokote

text: Cochrane-verkosto toteaa tutkimuskatsauksessaan, että useissa laajoissa epidemiologisissa tutkimuksissa ei ole löydetty minkäänlaista yhteyttä MPR-rokotteen ja autismin välillä. Cochrane toteaa kuitenkin myös, että sekä ennen että jälkeen rokotuksen hyväksymisen toteutettujen tutkimusten suunnittelu ja raportointi ovat paljolti riittämättömiä vastaamaan kysymykseen turvallisuudesta, koska MPR-rokotteen haittavaikutuksia ei voida tutkimuksessa erottaa sen sairauksilta suojaavasta vaikutuksesta.


title: MPR-rokote

text: Britanniassa päätettiin elokuussa 2010 korvata neurologiset vauriot, jotka syntyivät yhdelle rokotetulle poikkeuksellisen voimakkaan reaktion seurauksena. Tässäkään tapauksessa ei ollut kyse autismista, vaan epilepsiaa aiheuttavista vaurioista, joita tuhkarokko aiheuttaa huomattavasti useammin kuin MPR-rokote.


title: Jalka (mittayksikkö)

text: Jalka (tunnus ft, , monikossa "feet") on pituuden mittayksikkö, jonka pituus on kaksitoista tuumaa eli 0,3048 metriä. Jalkaa merkitään lyhenteellä ft tai joskus myös ′ – yläpuolisella indeksointipilkulla.


title: Jalka (mittayksikkö)

text: Termi ”jalka” on peräisin muinaisen Mesopotamian ajan Babyloniasta noin vuosilta 2000–1500 eaa., missä kauppiaat kehittivät omaan käyttöönsä tarvittavan mittajärjestelmän. Ensimmäinen standardiyksikkö pituudelle annettiin hallitsija Gudeaa esittävän patsaan jalan pituudesta (26,45 cm). Joidenkin mukaan kuningas Henrik I:llä oli 12 tuuman pituinen jalkaterä ja hän päätti standardisoida tämän pituuden. Löydettyjen kirjoitusten perusteella termiä kuitenkin käytettiin jo 70 vuotta ennen kuninkaan syntymää.


title: Jalka (mittayksikkö)

text: Jalka ei ole SI-järjestelmän mukainen yksikkö, mutta on yleisesti käytössä Yhdysvalloissa ja Yhdistyneessä kuningaskunnassa. Kansainvälisessäkin käytössä se on lentokorkeuden yksikkönä ilmailussa, ja tässä yhteydessä sen hyväksyy myös Suomessa nykyisin voimassa oleva mittayksikköasetus. Purjelennossa ja laskuvarjohypyssä kuitenkin käytetään metrejä.


title: Jalka (mittayksikkö)

text: Myös Ruotsissa oli käytössä kyynärän ohella pituusmitta ”jalka”. Ruotsalainen jalka oli 29,69 senttimetriä.


title: Jalka (mittayksikkö)

text: Ns. puolalainen jalka ("stopa") vaihteli eri aikoina eri osissa Puolaa: vanhapuolalainen (varsovalainen) jalka oli 29,78 cm vuoteen 1819, galitsialainen eli lviviläinen jalka oli 29,77 cm vuosina 1787–1856 ja krakovalainen jalka 29,8 cm vuosina 1836–1857.


title: Jalka (mittayksikkö)

text: Brittiläinen "foot" vastaa likimäärin sellaisen jalan pituutta, jonka kengännumero eurooppalaisissa mitoissa on 46.


title: Degerö

text: Degerö tarkoittaa seuraavia maantieteellisiä kohteita:


title: Usmana

text: Usmana (myös Usmanala, ) on entinen kunta ja kylä Vienassa Kemijoen varressa Kemin piirissä Karjalan tasavallassa Venäjällä. Usmanan kunta kuului aiemmin Voijärven kuntaan. Usmanan kunta lakkautettiin 1920-luvulla ja liitettiin Kemin piiriin.


title: Usmana

text: Usmanan kylä sijaitsi Vienan Kemijoessa olevan Usmankosken alapuolella noin 17 kilometriä joen suulta. Usmanan kunnan lakkauttamisen jälkeen kylä oli kyläneuvoston keskuskylä. Usmanan kylässä oli ennen sotia noin 100 taloa ja noin 550 asukasta. Usmana oli Vienan itäisin täysin karjalainen kylä. Kylä kuitenkin hukkui Usmankoskeen rakennetun padon myötä. Nykyisin Usmanan kunnan alue kuuluu pääasiassa Vääräkosken asutushallintoalueeseen.


title: Sandhamn

text: Sandhamn on pientaajama Värmdön kunnassa Keski-Ruotsissa. Sandhamn kuuluu Tukholman lääniin ja Uplannin maakuntaan. Paikkakunta sijaitsee Tukholman ulkosaaristossa "Sandön"-nimisellä Itämeren saarella. Ennen kuntauudistuksia Sandhamn kuului Djurön pitäjään. Vuoden 2010 lopussa pientaajamassa oli 85 asukasta. Suurin osa taloista on 1800-luvulta tai 1900-luvun alusta.


title: Sandhamn

text: Ruotsalaisen Viveca Stenin dekkarikirjasarja ja sen pohjalta tehty televisiosarja "Murha Sandhamnissa" sijoittuvat saarelle.


title: Sandhamn

text: Taajaman olemassaolo oli 1800-luvun loppuun asti sidottu luotsi- ja tullitoimintaan. Pitkään vain kuninkaallisella laivastolla oli lupa käyttää saaren ohi kulkevaa väylää ja kauppalaivastolla ei, mutta kun kielto päättyi 1600-lvulla, Sandhamniin perustettiin kuuden luotsin luotsiasema. 1600- ja 1700-luvuilla suurin osa luotseista asui kuitenkin läheisellä Eknön saarella, koska siellä oli paremmat mahdollisuudet maanviljelyyn. Sandönin ensimmäiset asukkaat olivat 1600-luvun lopussa sinne asettuneet tullimiehet ja 1720-luvulla Sandhamniin asettui ensimmäinen tullitarkastaja. Nykyinen Tullhuset valmistui sinne vuonna 1752. Vuodesta 1865 alkoivat höyrylaivat liikennöidä säännöllisesti Sandhamniin ja silloin alkoi uusi aika kylpylä- ja loma-alueena. Jo vuosisadan vaihteessa kesävieraita oli enemmän kuin vakituisia asukkaita.


title: Sandhamn

text: Sandhamnissa sijaitsee ruotsalaisten vallanpitäjien suosima pursiseura Kungliga Svenska Segelsällskapet (KSSS). Vuonna 1830 perustettu seura on maailman neljänneksi vanhin pursiseura. Sandhamnista tuli saariston veneilyelämän keskus, kun KSSS alkoi käyttää sitä regattojensa yösatamana. Seuran klubitalo valmistui 1897. Vuonna 1975 pursiseuran ravintola paljastui ravintoloitsija Fleming Bromanin johtaman Sandhamn-liigaksi kutsutun huumeverkoston pääpaikaksi.


title: Henriksdal

text: Henriksdal voi tarkoittaa seuraavia asioita:


title: Malm

text: Malm tarkoittaa seuraavia:Malm on seuraavien henkilöiden nimi:


title: Rönninge

text: Rönninge on Salemin kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa.


title: Rönninge

text: Rönninge muodosti aikaisemmin oman taajamansa, mutta on sittemmin kasvanut yhteen pääosin Botkyrkan kuntaan kuuluvan ja sen keskustaajamana toimivan Tumban taajaman kanssa.


title: Rönninge

text: Rönningessä sijaitsee Rönningen rautatieasema, jota käyttävät Tukholman paikallisjunat. Matka Rönningestä Tukholman keskusrautatieasemalle kestää noin puoli tuntia.


title: Rekursiivinen algoritmi

text: Rekursiivinen algoritmi on algoritmi, jonka toiminta perustuu rekursion käyttöön.


title: Rekursiivinen algoritmi

text: Rekursiivisia algoritmeja voidaan hyödyntää kirjoittamalla tietokoneohjelmia, joiden oleellinen ominaisuus on se, että ne voivat kutsua itseään. Rekursiivisen algoritmin oleelliset osat ovat:


title: Rekursiivinen algoritmi

text: Rekursiohaara kertoo, miten ongelma palautetaan yksinkertaisemman samaa tyyppiä olevan ongelman ratkaisemiseen. Päättymishaara ratkaisee kyseistä ongelmatyyppiä olevan triviaalin (yksinkertaisimman mahdollisen) ongelman, kun rekursiossa on edetty ko. tasolle. Esimerkiksi tehtävänä on laskea luvun 4 kertomafunktion arvo 4!=1x2x3x4.Palataan nyt rekursiossa taaksepäin.Edellä olevassa esimerkissä ei tapahdu haarautumista, koska ongelma palautuu aina yhden vastaavaa tyyppiä olevan, mutta yksinkertaisemman ongelman ratkaisemiseen. Yleensä haarautumista kuitenkin tapahtuu, ja tällöin on vaarana se, että se johtaa algoritmin suoritusajan ns. eksponentiaaliseen räjähdykseen.


title: Rekursiivinen algoritmi

text: Rekursiivisten algoritmien etuna on kuitenkin se, että rekursiota hyödyntäviä ohjelmia on helppo kirjoittaa ja ne ovat sopivaa ohjelmointikieltä käytettäessä lyhyitä ja elegantteja. Rekursiota tuntemattomalle ohjelmoijalle ne eivät kuitenkaan avaudu helposti.


title: Rekursiivinen algoritmi

text: Rekursiiviset aliohjelmat vaativat pinon käsittelyä, joka voi hidastaa ohjelmaa verrattuna toistorakenteen käyttöön. Eräissä kääntäjissä on tuki rekursion muuttamiseksi hyppykäskyiksi, joka poistaa funktiokutsun tuottaman lisäkuorman, jolloin käsittely on sama kuin toistorakennetta käyttämällä rekursion sijaan.


title: Rekursiivinen algoritmi

text: Rekursiivisia algoritmeja käytetään tyypillisesti tekoälyn tuottamiseen shakin tai vaikkapa tammen tyyppisiä lautapelejä tietokoneelle ohjelmoitaessa.


title: Rekursiivinen algoritmi

text: Eräs ongelma rekursiivisten algoritmien implementoinnissa on se, että ne jäävät helposti ikuiseen silmukkaan, mikäli päättymishaaraan ei syystä tai toisesta päädytäkään. Rekursiiviset algoritmit pitäisikin yleensä todistaa matemaattisesti oikeiksi ennen kuin implementointiin ryhdytään. Rekursiivisen algoritmin matemaattinen todistaminen voidaan suorittaa liittämällä tarkasteltavan ongelmatyypin jokaiseen yksittäiseen ongelmaan jokin luonnollinen luku siten, että triviaalia ongelmaa vastaa luku 0 tai 1. Tätä lukua sanomme ongelmatyypin "kompleksisuusmitaksi". Tämän jälkeen osoitetaan että rekursiohaarassa kompleksisuusmitta pienenee, kunnes päädytään triviaaliin ongelmaan. Kertoman laskemisessa kompleksisuusmittana voitaisiin käyttää tarkasteltavaa lukua itseään.


title: Rekursiivinen algoritmi

text: Eräs ongelma on ns. piilorekursio. Tällä tarkoitetaan sitä, että mikään tarkasteltava ohjelma (aliohjelma) ei varsinaisesti kutsu itseään. Voi kuitenkin olla niin, että aliohjelma A kutsuu aliohjelmaa B, aliohjelma B aliohjelmaa C ja vaikkapa aliohjelma C jälleen aliohjelmaa A. Vaarana on jälleen joutuminen ikuiseen silmukkaan. Ohjelmien piilorekursiiviset ongelmat ovat usein vaikeasti selvitettävissä. Piilorekursiivisuutta on lähdekoodista vaikea havaita. Tämän takia piilorekursiivisiä algoritmeja tulisi välttää ohjelmoinnissa, koska ohjelmistoja joudutaan varsin usein ylläpitämään pitkiäkin aikoja, jolloin koodin helppolukuisuus parantaa ohjelmistojen ylläpidettävyyttä.


title: Louhen piiri

text: Louhen piiri () on pohjoisin hallintopiiri Karjalan tasavallassa Venäjällä.


title: Louhen piiri

text: Piiri rajoittuu pohjoisessa Murmanskin alueeseen, idässä Vienanmereen, etelässä Kemin piiriin ja Kalevalan kansalliseen piiriin sekä lännessä Suomeen. Piirin hallintokeskuksena toimii Louhen kaupunkityyppinen taajama (4 772 as.) piirin itäosissa. Louhen piirin pinta-ala on 22 544 km². Väkiluku on pienentynyt Neuvostoliiton hajoamisen jälkeen merkittävästi. Asukkaita oli vuoden 2010 väestönlaskennan mukaan 14 760. Vielä 2002 asukkaita oli 20 128.


title: Louhen piiri

text: Louhen piirin alueella on useita suuria järviä, kuten Tuoppajärvi, Pääjärvi, Kierettijärvi ja Tiiksjärvi. Paanajärven kansallispuisto samoin kuin Karjalan tasavallan huomattavimmat tunturit Nuorunen (576 m tai 576,7 m, tasavallan korkein huippu), Mäntytunturi (550 m), Sieppitunturi (537 m) ja Kivakkatunturi (499 m), sijaitsevat Louhen piirin länsiosissa.


title: Louhen piiri

text: Kansainvälinen Kuusamo-Suonperän rajanylityspaikka sijaitsee Louhen piirin ja Suomen tasavallan rajalla.


title: Louhen piiri

text: Kuntien asukasluku on vuoden 2010 väestönlaskennasta.Louhen piiri muodostettiin 1920-luvulla yhdistämällä suunnilleen entisten Kieretin ja Vitsataipaleen kuntien alueet. Piiri liitettiin vähäksi aikaa 1960-luvulla Kemin piiriin, mutta perustettiin vielä samalla vuosikymmenellä uudelleen, jolloin siihen liitettiin myös entisen Kiestingin piirin alue.


title: Nestori Toivonen

text: Nestor "Nestori" Kallenpoika Toivonen (25. maaliskuuta 1865 Kuorevesi – 6. huhtikuuta 1927 Sakkola) oli suomalainen kunnallisneuvos ja kilpa-ampuja, joka voitti olympialaisissa kaikkiaan neljä mitalia.


title: Nestori Toivonen

text: Nestori Toivonen oli Suomen ensimmäinen ammunnan henkilökohtaisen lajin olympiamitalisti ja Suomen ampumaurheilun alkutaipaleen merkittävä tukija. Seuratasolla hän edusti Helsingin Kisa-Veikkoja ja oli seuran kunniajäsen.


title: Nestori Toivonen

text: Nestori Toivonen perusti Sakkolaan Suvannon rantaan Viiksanlahden pohjukkaan "Radium-Hydro"-nimisen luonnonparantolan joka käytti paikalla olleen lähteen radiumpitoista vettä. Parantolan vieraat joivat vettä lasipillejä käyttäen suoraan lähteestä ja vettä pullotettiin myös vietäväksi muualle Suomeen ja ulkomaille. Toisena parannuskeinona parantolassa oli maasäteily jota johdettiin erityisten laitteiden avulla johtoja pitkin hoidettavien henkilöiden nilkkoihin ja ranteisiin. Toivonen testamenttasi parantolan Suomen Voimistelu ja Urheiluliitolle SVUL:lle joka perusti paikalle urheiluopiston. Opistoa varten rakennettiin parantola-alueelle urheilukenttä ja voimisteluhalli. Suomen urheiluopisto toimi Viiksanlahdessa vuosina 1929–1932. Urheiluopiston siirryttyä Vierumäelle SVUL myi parantolan. Viimeksi parantola toimi 1930-luvun lopulla täysihoitolana.


title: Haga

text: Haga voi tarkoittaa seuraavia:


title: Amarok (ohjelmisto)

text: Amarok (aikaisemmin amaroK tai AmaroK) on mediasoitin Linuxille ja muille vapaille Unix-varianteille. Se pohjautuu KDE-työpöytäympäristöön, mutta on toistaiseksi erillinen ohjelmistopaketti, joskin sen sisällyttämistä kdemultimedia-pakettiin harkitaan. Tällä hetkellä sen julkaisutahtia ei ole sidottu varsinaiseen KDE-projektiin.


title: Amarok (ohjelmisto)

text: Amarok on saanut nimensä Mike Oldfieldin samannimisen albumin mukaan (iso K-kirjain aikaisempien ohjelmaversioiden nimessä viittasi KDE-ympäristöön). Sana "amarok" tai "amaroq" tarkoittaa inuktitutiksi sutta, joten Amarokin grafiikoissa hyödynnetään susiaiheita.


title: Amarok (ohjelmisto)

text: Amarok tukee monia musiikkimuotoja, riippuen siitä mitä multimediajärjestelmää se käyttää toistamisessa, ja kappaleen tunnistetietojen lukemista ja muokkaamista tuetaan TagLibin tukemista muodoista (MP3, Ogg Vorbis, FLAC, RealPlayer, AAC ja WMA). Amarok käyttää tietokantajärjestelmää kappaleiden tietojen tallentamiseen kokoelmassa olevista tiedostoista. 1.4-sarjaan asti Amarok käytti joko sisäistä SQLite-pohjaista tietokantaa tai ulkoista MySQL- tai PostgreSQL-tietokantaa, mutta versiossa 2.0 siirrytään tehokkuus- ja ylläpitosyistä käyttämään pelkästään MySQL-tietokantaa, joko sulautettuna versiona tai erillisesti asennettuna.


title: Amarok (ohjelmisto)

text: Amarokin tärkeimpänä piirteenä on ollut tuki useille erilaisille multimediajärjestelmille. Versiot 1.x pystyivät soittamaan musiikkia muun muassa GStreamer-, Xine-, ja Helix-kirjastojen kautta, joskin käytännössä Xine oli näistä parhaiten tuettu ja muiden multimediajärjestelmien tuki on ollut hyvin vaihtelevaa (esimerkiksi GStreamer-tuki poistettiin 1.4-sarjassa, ja se palasi vasta 2.0:n myötä). Koska eri järjestelmien tukeminen oli vaikeaa, versiossa 2.0 siirryttiin käyttämään KDE-projektin alustariippumatonta Phonon-rajapintaa, jonka avulla tuki eri toistojärjestelmille voidaan rakentaa helpommin ja Amarokista riippumatta. Tämä mahdollisti myös Amarok 2.0:n sovittamisen Windowsille ja OS X:lle.


title: Amarok (ohjelmisto)

text:
Amarok on myös integroitu Internet-palveluihin. Amarok tukee nettiradioiden kuuntelua ja podcastingia, ja sen lisäksi se osaa hakea WWW:stä laulujen sanoja, Amazonin kautta levyjen kansikuvia, sekä (versiosta 1.3 lähtien) esittäjistä kertovia artikkeleita Wikipediasta. Amarok sisällytti myös ensimmäisenä soittimena tuen last.fm-palvelulle ja osaa hakea kappalesuosituksia sen avulla.
Versiosta 1.4.1 alkaen siihen on myös integroitu Last.fm Player-ohjelman ominaisuudet.
Versiosta 1.4.4 lähtien ohjelmaan on lisäksi integroitu Magnatune-pohjainen verkkokauppa jonka avulla käyttäjä voi kuunnella ja ostaa Magnatunen tarjoamaa musiikkia.
Versiossa 2.0 eri Internet-palvelut eriytettiin itsenäiseksi osiksi, sovittaen ne yhtenäisellä tavalla käyttöliittymään. Esimerkiksi Last.fm-radio on sovelma muiden joukossa. Uusia Internet-sovelmia 2.0:ssa on muun muassa tuki Ampache-palvelimille, radiokuuntelu ja imurointi Jamendo-musiikkikirjastosta.


title: Eteläsatama

text: Helsingin Eteläsatama on merenlahti ja henkilöliikenteen satama-alue kaupungin keskustan vieressä. Eteläsataman kautta kulkee vuosittain 4,7 miljoonaa säännöllisen linjaliikenteen matkustajaa sekä reilut 37 000 kansainvälisen risteilyliikenteen matkustajaa. Lisäksi sen kautta kulkee vuosittain reilut miljoona tonnia yksiköityä tavaraa. Satamasta matkustetaan pääasiassa Tukholmaan ja Tallinnaan ja erilaisille muille risteilyille. Myös pienten alusten liikenne on varsinkin kesäisin vilkasta. Helsingin suurin henkilöliikenteen satama on Länsisatama.


title: Eteläsatama

text: Merenlahtea rajaavat neljän kaupunginosan (Katajanokan, Kaartinkaupungin, Ullanlinnan ja Kaivopuiston) rannat. Helsingin Kauppatori sijaitsee lahden pohjukassa, ja Katajanokan kanava johtaa sieltä Pohjoisrantaan. Avomereltä Eteläsatamaan johtavan väylän kulkusyvyys on 9,6 metriä. Väylän kriittisin paikka on Kustaanmiekan salmessa oleva kapeikko, jonka leveys on 80 metriä. Nopeusrajoitus Eteläsataman alueella on 10 km/h.


title: Eteläsatama

text: Eteläsatamassa on kahdeksan nimettyä laituria ja kolme terminaalia.


title: Eteläsatama

text: Lähes koko Katajanokan mittaisen Katajanokanlaiturin pituus on 740 metriä ja vesisyvyys 8,8 metriä. Laiturin kauimmaisen, merenpuoleisen osan muodostaa Risteilyaluslaituri, jonka vesisyvyys on 10,3 metriä. Laiturin keskivaiheilla sijaitsee Katajanokan terminaali, jota käyttävät esimerkiksi Viking Linen autolautat. Laiturin Kauppatorin puoleisessa päässä oli Kanavaterminaali, joka oli nimetty Katajanokan kanavan mukaan. Kanavaterminaali on sittemmin purettu.


title: Eteläsatama

text: Presidentinlinnan edessä on Linnanallas, jota käyttävät vierailevat pienveneet. Altaan ja meren välissä on Linnanlaituri, josta liikennöidään Korkeasaareen ja Porvooseen.


title: Eteläsatama

text: Kauppatorin rannassa on Keisarinluodonlaituri. Nimensä se on saanut luodosta, johon keisari Nikolai I:stä kuljettanut laiva osui vuonna 1833. Nykyisin luoto on rantaan tuodun täytemaan alla. Laituria käyttää esimerkiksi Suomenlinnaan liikennöivä lautta.


title: Eteläsatama

text: Entisen käännettävän rautatiesillan toisella puolella on Kolera-allas. Nimi on muistona koleraan kuolleesta laivurista, jonka pelättiin saastuttaneen altaan veden. Allasta käyttävät tuotteitaan myyvät kalastajat ja turisteja kuljettavat pienet saaristoristeilyalukset.


title: Eteläsatama

text: Vanhan kauppahallin vieressä on vierailuveneiden käytössä oleva Vironallas. Lyypekinlaituriksi kutsutaan Vironaltaan ja entisen rautatiesillan välistä osaa. Sitä käyttivät entisinä aikoina Lyypekkiin liikennöivät laivat. Vironaltaan ja meren välissä oleva laituri on nimeltään Pakkahuoneenlaituri. Sen pituus on 135 metriä ja vesisyvyys 6,0 metriä.


title: Eteläsatama

text: Seuraavana on Tallinnaan kulkevien pika-alusten käyttämä Makasiiniterminaali. Sen vierellä olevan Makasiinilaiturin pituus on 270 metriä ja vesisyvyys 7,2–7,5 metriä. Sen päässä on autolauttojen lastaukseen käytettävä Matkustajalaituri.


title: Eteläsatama

text: Eteläisin terminaali on vuoden 1952 olympialaisiin valmistunut Olympiaterminaali. Sitä käyttävät Silja Linen autolautat. Viereisen Olympialaiturin pituus on 370 metriä, vesisyvyys on 7,5–8,8 metriä.


title: Eteläsatama

text: Olympiaterminaalin edustalla sijaitsevassa Valkosaaressa on Helsingin vanhimman pursiseuran Nyländska Jaktklubbenin (NJK) kotisatama ja ravintola. Kesäisin saareen on säännöllinen veneyhteys terminaalin eteläpuolelta.


title: Eteläsatama

text: Merenlahtea kutsuttiin 1600-luvulla Kaupunginlahdeksi. Sen rannat olivat niin matalia, että se soveltui vain rannikon ja saariston asukkaiden veneiden satamapaikaksi. Vakinaisena lastauspaikkana sen rannalla oli 1700-luvulla Erhardtin laituri. Saman vuosisadan puolivälissä lahtea kutsuttiin jo Eteläiseksi kaupunginsatamaksi. Sen asema satamana oli pitkään toissijainen. Liikenteen kasvaessa tämänkin lahden rannoille rakennettiin laivojen kiinnityspaikkoja ja satamamakasiineja tavaroiden varastointipaikoiksi.


title: Eteläsatama

text: Helsingin tultua pääkaupungiksi lahden rantoja alettiin täyttää ja varustaa ne aluksi puulaitureilla, myöhemmin kivilaitureilla. Toisarvoisesta satamasta haluttiin tehdä ensiluokkainen. Tällaiselle täytemaalle syntyi 1800-luvun alkupuolella Kauppatorikin. Pieni mullistus oli se, kun vuonna 1827 täytemaan alla ollut pohja petti ja maamassat vajosivat mereen. Samalla vajosi mereen Makasiinilaituri. Toinen harmi satamassa kävijöille olivat laivahylyt, jotka saattoivat lojua pohjassa vuosiakin.


title: Eteläsatama

text: Merenlahden eteläosassa sijaitsi pitkään Ullanlinnan laivaveistämö, joka vuonna 1847 sai nimekseen Ullanlinnan Varviyhtiö. Katajanokan puolella rantoja täytettiin, rannoille rakennettiin laitureita ja komeita tavaramakasiineja. Sataman yhteydet paranivat huomattavasti, kun sinne vuosina 1891–1894 rakennettiin rautatie. Rahapajanrannan laiturin pituus oli jo tuolloin 700 metriä. Vuonna 1900 Katajanokalle valmistui uusi tulli- ja pakkahuone. Samoihin aikoihin satamaa ruopattiin ja Etelärannan puoli tuli valmiiksi. Näin Eteläsatama sai nykyisen muotonsa.


title: Eteläsatama

text: Vuonna 1922 Helsinkiin hankittiin satamajäänmurtaja "Hercules", jotta laivat voisivat kulkea talvellakin. Raskaiden tavaroiden siirtelyä varten satamaan oli vuonna 1894 hankittu 25 tonnin nosturi. Nostureita hankittiin 1920-luvulta alkaen lisää niin, että niitä oli Eteläsatamassa vuonna 1939 jo 14 kappaletta.


title: Eteläsatama

text: Vuonna 1936 valtuusto päätti laajentaa Eteläsataman Helsingin laivaveistämön alueelle. Tähän liittyi laajoja rautateiden ratatöitä, jotka valmistuivat vasta vuonna 1952. Samana vuonna sortui laituri Katajanokalla mereen ja osa pitkästä laiturista jouduttiin sulkemaan. Autolauttojen aikakausi Suomen ja Ruotsin välisessä liikenteessä alkoi 1960-luvun alussa. Tavaraliikenne Katajanokalla lopetettiin ja rautatie sinne purettiin 1980-luvun alussa. Siitä lähtien Eteläsatama on ollut matkustajalaivojen ja autolauttojen käytössä.


title: BCG-rokote

text: BCG-rokote (Bacillus Calmette-Guérin =BCG) eli Calmette-rokote on eläviä, heikennettyjä tuberkuloosia aiheuttavia bakteereja (nautatuberkuloosibakteeri, "Mycobacterium bovis") sisältävä rokote, joka on suunnattu tuberkuloosin eri muotoja ja niiden aiheuttamia haittoja vastaan. Ihmisessä yleisimmäksi tuberkuloosin aiheuttajaksi katsotaan bakteeri nimeltään "Mycobacterium tuberculosis", mutta tuntematon osuus ihmisten tuberkuloosista on "Mycobacterium bovis-" ja "Mycobacterium africanum" -bakteerien aiheuttamaa.


title: BCG-rokote

text: Rokotteen kehitti ranskalainen Pasteur-instituutissa työskennellyt lääketieteilijä Albert Calmette yhdessä Camille Guérinin kanssa vuonna 1908. Tästä nimi "Bacillus Calmette-Guérin". BCG-kantaa kehitettiin vuosina 1908–1921, ja rokotteen antaminen vastasyntyneille aloitettiin ensimmäisenä Pariisissa vuonna 1921.


title: BCG-rokote

text: BCG-rokotteiden pohjana olevat bakteerikannat jakautuvat heikkoihin ja vahvoihin. Eläinkokeista poiketen vahvoihin kantoihin perustuvien rokotteiden paremmasta tehosta ihmisiin ei vielä vuonna 2006 ollut saatu näyttöä. Sen sijaan niiden haittavaikutukset ovat suuremmat. Suomessa vuodesta 2002 käytössä ollut tanskalaisen Statens Seruminstituten "Copenhagen 1331" -kanta kuuluu vahvoihin bakteerikantoihin, ja rokotetta annetaan nykyään vain riskiryhmiin kuuluville lapsille eli noin 3 500 lapselle vuosittain.


title: BCG-rokote

text: Vaikka viimeaikainen tuberkuloosin väheneminen monissa kehittyneissä maissa on liittynyt pääasiasa parantuneisiin elinolosuhteisiin ja hygieniaan rokotusten sijaan, on rokotteella kuitenkin estetty tehokkaasti pikkuvauvojen sairastumista sen aiheuttamaan aivokalvontulehdukseen ja koko elimistöön leviävään tuberkuloosiin, joka on usein tappava.


title: BCG-rokote

text: Rokote pyritään antamaan mahdollisimman varhaisessa iässä, ihanteellisesti jo vastasyntyneille, sillä vanhempien kohdalla suojateho on merkittävästi pienempi. Suomen THL:n suosituksen mukaan rokote annetaan vain alle 7-vuotiaille. Britanniassa tehdyssä seurantatutkimuksessa rokotteen suoja 15 seuraavan vuoden aikana oli 78 % kaikkia tuberkuloosin muotoja ja täydellinen eli 100 % yleistynyttä tuberkuloosia vastaan.


title: BCG-rokote

text: Vakavia haittoja ovat mm. etäisinfektiot, kuten luu- tai niveltulehdus, ihonalainen paise tai iholla ilmenevä BCG-infektio, sekä yleistynyt BCG-infektio. Näitä haittoja on todettu noin 14 / 100 000 rokotettua. Yleisinfektiota, joka voi johtaa jopa kuolemaan, on ilmennyt (ilmeneminen noin 1 / 100 000 rokotettua). 2000-luvun Suomessa on kirjattu haittarekisteriin kaksi kuolemantapausta, joissa rokotteella katsottiin olevan syy-yhteys kuolemaan


title: BCG-rokote

text: Suomalaisvauvojen rokotus tuberkuloosia vastaan aloitettiin 1940-luvun alussa, ja sairastumisten määrä väheni vuosi vuodelta aina vuoteen 2006 asti, jolloin uusia tapauksia ilmeni vain muutama 100 000 suomalaista kohti.


title: BCG-rokote

text: Suomessa BCG-rokotukset on 1940-luvulta lähtien annettu reiteen. Pistospaikaksi on kaikkialla muualla maailmassa vakiintunut olkavarsi, ja todistuksena rokotuksesta arpea etsitään olkavarresta.


title: BCG-rokote

text: BCG-rokote suojaa myös ympäristössämme yleisesti esiintyvän atyyppisen mykobakteerin aiheuttamalta infektiolta. Näitä tuberkuloosibakteerin sukulaisia on maaperässä ja vesissä kymmeniä, ja osa niistä voi aiheuttaa tuberkuloosia muistuttavia oireita, kuten hengitystie-, imusolmuke-, ihoinfektioita. Atyyppisen mykobakteerin aiheuttamien infektioiden määrä myös lisääntyi koko 2000-luvun alkuvuosikymmenen ajan; tartuntatautirekisterin mukaan esimerkiksi vuonna 2009 diagnosoituja tapauksia oli 550. Sairastuneista yli 70 % oli yli 60-vuotiaita, kun taas pikkulapsia (0-4-vuotiaita) oli parisen prosenttia. Päinvastoin kuin tuberkuloosia aiheuttava mykobakteeri ("Mycobacterium tuberculosis"), atyyppisen aiheuttamat infektiot eivät tartu ihmisestä toiseen, ja ne ovat yleensä hankalia vain henkilöille, joiden vastustuskyky on heikentynyt (esim. HIV) tai joilla on jokin vakava perussairaus.


title: BCG-rokote

text: Vuoden 2002 elokuussa Suomessa käytetyn heikon bakteerikannan rokotevalmiste hyllytettiin valmistusmaassa laatua ja valmistusprosessia koskevien epäilyjen vuoksi. Valmistaja päätti nopeasti kokonaan lopettaa rokotteen valmistuksen. Suomessa otettiin käyttöön Tanskassa valmistettu vahvaan kantaan perustuva rokote, jolla ei ollut vielä Suomessa lain vaatimaa myyntilupaa. Rokotuksista ei haluttu kuitenkaan luopua, vaan laajaa rokotusohjelmaa jatkettiin ainoalla Euroopasta saatavilla olevalla rokotteella tulkinnanvaraisen erityisluvan perusteella. Rokotetta käytettiin ensin valmistajan ohjeiden (pistoskohta: olkavarsi) vastaisesti Suomessa (pistoskohta: reisi), mutta pistoskohdan merkityksestä haittoihin ei ole tutkimusnäyttöä. Rokotteen vaihtumisen myötä lisääntyneistä haitoista tuli tietoa varsin nopeasti, ja asia nousi rokotteesta haittaa kärsineiden läheisten taholta julkisuuteen.


title: BCG-rokote

text: Kaikille vasta-aiheettomille (rokotuskelpoisille) vastasyntyneille tarjottavasta BCG-rokotteesta on Suomessa luovuttu 1.9.2006 haittojen kasvettua hyötyjä suuremmaksi. Rokotteesta saatavan hyödyn katsottiin vähentyneen ensinnäkin siksi, että tuberkuloosin ilmeneminen oli vähentynyt Suomessa huomattavasti. Vuonna 2003 tautiin sairastui vain 420 henkilöä, ja vuosina 1995-2003 tartuntatautirekisteriin ilmoitettiin keskimäärin 5-6 lasten tuberkuloositapausta vuodessa. Toisekseen rokotteen vaihtumisen jälkeen vuonna 2002 haitat kymmenkertaistuivat, ja tehtiin päätös luopua rokotteesta aiemmin suunniteltua vuoden 2008 alkua aiemmin. Vielä vuonna 2005 rokotusten hyötyjä ja haittoja vertailtaessa puhuttiin satakertaisuudesta hyötyjen eduksi, mutta 19. toukokuuta 2006 – vajaat neljä vuotta isompihaittaisen BCG-rokotteen käyttöönoton jälkeen – Kansanterveyslaitos tiedotti, että sinänsä harvinaiset vakavat haitat ovat muodostuneet saavutettuja etuja suuremmiksi. Rokottamisessa päätettiin siirtyä koko väestöstä vain riskiryhmien rokottamiseen.Kansanterveyslaitoksen tiedotuslehti 5-6/2006: BCG-rokotteen haitat lisääntyneet valmisteen vaihtumisen myötä Vuonna 2006 noin 57 000 vastasyntyneestä niihin arvioitiin kuuluvan 3 000 lasta. Valtakunnallisen tuberkuloosiohjelman 2006 mukaan lapsi voidaan rokottaa joissain muissakin kohonneen riskin tapauksissa lääkärin suosituksesta, vaikkei tämä kuuluisi ennaltamääriteltyihin riskiryhmiin.


title: BCG-rokote

text: BCG-rokotteen antaman suojan kestoksi useimmat asiantuntijat arvioivat noin 15 vuotta.


title: Kehruuhuone

text: Kehruuhuone on vanha nimitys naisten työvankilalle. Niissä vangeilla teetettiin lähinnä käsitöitä, kuten kehruuta. Suomessa on ollut kehruuhuone Turussa vuosina 1730–1882 ja Lappeenrannassa 1818–1882. Naisvankien yleisin rikos tuohon aikaan oli vastasyntyneen lapsensa surmaaminen. Vuonna 1882 naisvangit siirrettiin Hämeenlinnan naisvankilaan, ja kehruuhuone-nimityksestä luovuttiin.


title: Fernando González

text: Fernando Francisco González Ciuffardi (s. 29. heinäkuuta 1980) on chileläinen tennispelaaja. Hän aloitti ammattilaisuransa vuonna 1999 ja lopetti vuonna 2012. Hän voitti urallaan 11 ATP-turnausta kaksinpelissä ja selviytyi Grand Slam -turnauksissa parhaimmillaan loppuotteluun Australian avoimissa 2007. González lopetti ammattilaisuransa 21. maaliskuuta 2012 Miamissa, hävittyään Nicolas Mahutille kolmessa erässä.


title: Fernando González

text: González alkoi pelata tennistä seitsemänvuotiaana. Hän saavutti juniorivuosinaan paljon menestystä voittaen vuonna 1997 Ranskan avointen poikien kaksinpelin ja Yhdysvaltain avointen poikien nelinpelin (parinaan Nicolás Massú) sekä vuonna 1998 Ranskan avointen poikien nelinpelin (parinaan José de Armas). González aloitti ammattilaisuransa vuonna 1999.


title: Fernando González

text: González otti ensimmäisen ATP-tason turnausvoittonsa toukokuussa 2000 Orlandossa pelatussa massakenttäturnauksessa. Hän voitti loppuottelussa maanmiehensä Nicolás Massún suoraan kahdessa erässä luvuin 6–2, 6–3. Vuoden 2002 alussa González ohitti Marcelo Ríosin parhaana chileläisenä kaksinpelin maailmanlistalla ja saman vuoden helmikuussa hän otti toisen ATP-turnausvoittonsa lyödessään Nicolás Lapenttin Viña del Marissa pelatun massakenttäturnauksen loppuottelussa. Saman vuoden syksyllä hän otti Palermossa kolmannen ATP-tason turnausvoittonsa, eteni Cincinnatissa pelatun Masters-sarjan turnauksen semifinaaleihin ja eteni Yhdysvaltain avointen kaksinpelissä puolivälieriin.


title: Fernando González

text: González uusi Viña del Marin voittonsa vuoden 2004 alussa voittaen turnauksen loppuottelussa entisen maailmanlistan ykköspelaajan Gustavo Kuertenin luvuin 7–5, 6–4. Myöhemmin samana vuonna hän toi Ateenan olympialaisissa yhdessä Nicolás Massún kanssa maalleen sen historian ensimmäisen olympiakultamitalin. He voittivat nelinpelin loppuottelussa Saksan Nicolas Kieferin ja Rainer Schüttlerin viidessä erässä luvuin 6–2, 4–6, 3–6, 7–6, 6–4. González voitti kisoissa myös kaksinpelin pronssia lyötyään pronssiottelussa yhdysvaltalaisen Taylor Dentin.


title: Fernando González

text: Kausi 2005 toi Gonzálezille lisää menestystä. Hän aloitti kauden erinomaisesti voittaen Aucklandissa kovalla kentällä pelatun turnauksen; finaalissa hän kaatoi Olivier Rochusin suoraan kahdessa erässä. Huhtikuussa hän otti ensimmäisen turnausvoittonsa nelinpelissä voittaessaan argentiinalaisen Martín Rodríguezin kanssa Valenciassa pelatun turnauksen. He kaatoivat loppuottelussa argentiinalaiset Lucas Arnoldin ja Mariano Hoodin suoraan kahdessa erässä, luvuin 6–4, 6–4. Kesäkuussa González eteni Wimbledonin tennisturnauksen kaksinpelissä puolivälieriin ja otti kuukautta myöhemmin kuudennen ATP-tason turnausvoittonsa kaksinpelissä voitettuaan Amersfoortissa, Alankomaissa pelatun massakenttäturnauksen. Syksyllä hän voitti vielä Baselissa pelatun kaksinpeliturnauksen lyöden loppuottelussa kyproslaisen Marcos Baghdatisin ja samassa kaupungissa pelatun nelinpeliturnauksen yhdessä Agustín Callerin kanssa. Marraskuussa 2005 González saavutti uransa siihen saakka korkeimman sijoituksen ATP:n kaksinpelin maailmanlistalla, sijan yksitoista.


title: Fernando González

text: Huhtikuussa 2006 González selviytyi Monte Carlon Masters-turnauksessa välieriin ja nousi sen ansiosta ensimmäisen kerran maailmanlistalla kymmenen parhaan joukkoon. Vuoden 2006 aikana hän ei voittanut yhtään turnausta mutta selviytyi lokakuussa kolmessa peräkkäisessä turnauksessa loppuotteluun. Wienin loppuottelussa hän hävisi Ivan Ljubičićille erin 3–6, 4–6, 5–7, Madridin Masters-turnauksen loppuottelussa sveitsiläiselle maailmanlistan ykköselle Roger Federerille luvuin 5–7, 1–6, 0–6 sekä Baselin turnauksen loppuottelussa uudelleen Federerille lukemin 3–6, 2–6, 6–7 .


title: Fernando González

text: Vuoden 2007 Australian avoimessa turnauksessa González koki erään suurimmista hetkistään pääsemällä turnauksen loppuotteluun. Hän voitti neljännellä kierroksella James Blaken, puolivälierissä Rafael Nadalin ja välierissä Tommy Haasin, kaikki kolmessa erässä. Loppuottelussa hän hävisi Roger Federerille erin 6–7 , 4–6, 4–6. Toukokuussa hän selviytyi Rooman Masters-turnauksen loppuotteluun mutta hävisi Rafael Nadalille lukemin 2–6, 2–6. Viikkoa myöhemmin Hampurin turnauksessa hän kohtasi Nadalin jo puolivälierissä ja hävisi jälleen suoraan kahdessa erässä. Syyskuussa hän voitti Pekingin turnauksen loppuottelussa Tommy Robredon erin 6–1, 3–6, 6–1. Hän pääsi kauden päättäneeseen Masters Cupiin ja voitti alkulohkossaan Roger Federerin mutta hävisi Andy Roddickille ja Nikolai Davydenkolle eikä selviytynyt välieriin.


title: Fernando González

text: Vuonna 2008 González voitti kaksi turnausta. Tammi-helmikuussa hän sai Viña del Marin loppuottelussa luovutusvoiton Juan Monacosta ja huhti-toukokuussa hän voitti Münchenin loppuottelussa Simone Bolellin erin 7–6 , 6–7 , 6–3. Grand Slam -turnauksissa hän pääsi parhaimmillaan puolivälieriin Ranskan avoimissa mutta hävisi sitten Roger Federerille. Pekingin olympialaisissa González selviytyi kaksinpelissä loppuotteluun saakka mutta hävisi finaalin Rafael Nadalille erin 3–6, 6–7 , 3–6. Nelinpelissä hän putosi ensimmäisellä kierroksella parinsa Nicolás Massún kanssa.


title: Fernando González

text: Helmikuussa 2009 González voitti Viña del Marin ATP-turnauksen loppuottelussa José Acasuson erin 6–1, 6–3. Huhtikuussa hän hävisi Barcelonan turnauksen välierissä David Ferrerille ja viikkoa myöhemmin Rooman Masters-turnauksen välierissä Rafael Nadalille. Ranskan avoimissa hän selviytyi välieriin voitettuaan puolivälierissä kolmanneksi sijoitetun Andy Murrayn lukemin 6–3, 3–6, 6–0, 6–4. Välierissä Robin Söderling voitti Gonzálezin luvuin 3–6, 5–7, 7–5, 6–4, 4–6.


title: Fernando González

text: González voitti ammattilaisurallaan yksitoista korkean tason turnausta kaksinpelissä ja kolme nelinpelissä (mukaan luettuna Ateenan olympiaturnaus). Loppuottelun häviävänä osapuolena hän oli kaksinpelissä yksitoista kertaa ja nelinpelissä kerran. Palkintorahoja González keräsi urallaan yli kahdeksan miljoonaa dollaria.


title: Fernando González

text: Gonzálezin valmentajina ovat toimineet muun muassa entinen argentiinalainen tennispelaaja Martín Rodríguez sekä Horacio Matta.


title: Fernando González

text: González lopetti uransa maaliskuussa 2012.


title: Rosenheimin poltergeist

text: Rosenheimin poltergeist on tunnetuimpia väitettyjä poltergeist-tapauksia. Se sattui vuosina 1967–1968 saksalaisessa Rosenheimin kaupungissa. Poltergeist-ilmiöt alkoivat jatkuvina sulakkeiden palamisena ja salaperäisinä puhelinsoittoina asianajaja Sigmund Adamin toimistossa. Toimiston ulkopuolelta tulevat puhelut keskeytyivät usein kilahduksiin tai katkesivat kokonaan. Toisinaan toimiston kaikki neljä puhelinta soivat yhtä aikaa, mutta kukaan ei vastannut toisessa päässä.


title: Rosenheimin poltergeist

text: Paikallisen sähkölaitoksen ja puhelinyhdistyksen huoltohenkilöstöt kutsuttiin tutkimaan tapahtumia. Sähkölaitoksen huoltohenkilöstö havaitsi, että tarkkailulaitteet rekisteröivät suuria voimansiirtoja, joille ei löytynyt selitystä. Toimisto kytkettiin suoraan kaapeliyhteyteen keskusmuuntoasemalle jolla eliminoitiin muun sähköverkon tuottamat häiriöt. Tällä ei ollut vaikutusta ilmiöihin, joten oli mahdollista olettaa, että voima vaikutti itse laitteeseen. Fyysikko John Taylor huomautti, että sähkönkulutusta rekisteröivän piirturin lukemat oli todennäköisesti aiheutettu mekaanisesti. Piirturin neulaa oli painettu ja paperikin oli repeytynyt. Myös tapausta tutkinut fyysikko F. Karger päätyi raportissaan siihen, että ilmiöiden syy kuten piirturin jälki ja lamppujen rikkuminen myös silloin kun valo ei ole päällä ei ole sähköön liittyvä vaan mekaaninen ja äkillinen sekä älyllisen voiman aiheuttama. Saman voiman arvioitiin aiheuttaneen huonekalujen siirtymisen ja taulujen kääntymisen.


title: Rosenheimin poltergeist

text: Toimistossa kuului myös mystisiä koputuksia ja ilmestyi mustia jälkiä. Niiden arveltiin liittyvän kaapin takaa löytyneeseen kumipamppuun.


title: Rosenheimin poltergeist

text: Puhelinlaitoksen huoltohenkilöstö puolestaan havaitsi että toimistosta oli soitettu suuri määrä puheluja paikalliseen "Neiti Aika" -palveluun. Työpaikan henkilökunta ei myöntänyt soittaneensa kyseisiä puheluja.


title: Rosenheimin poltergeist

text: Tutkiessaan ilmiöitä parapsykologi Hans Bender huomasi, että oudot tapahtumat sattuivat ainoastaan erään työntekijän tultua työpaikkaan ja niitä tapahtui vain hänen toimistoaikanaan ja ne loppuivat hänen jätettyään työpaikan. Tämä työntekijä oli 19-vuotias Annemarie Schaberl. Kattolamput heiluivat voimakkaasti, kun Schneider käveli pitkin käytävää. Professori Bender onnistui saamaan lamppujen heilumisen filmille. Benderin käsityksen mukaan tapahtumiin ei sisältynyt petosta. Hän ei löytänyt piilossa olevia lankoja. Hollantilainen toimittaja Hoebens kritisoi Benderiä siitä, että tämä ei koskaan julkaissut tuloksiaan, mistä seurasi, että asiaa ei voitu arvioida, ja siitä, että Bender jätti kertomatta, että poliisi oli huomannut Schaberlin huijaavan. Benderin mukaan kyseessä oli Schaberlin psykokineettinen reaktio siihen, että että hän oli masentunut sekä epävakaa ja työ yksitoikkoista. Toisin kuin Bender väitti, Schaberlin uudessa työpaikassa ilmiöitä ei kuitenkaan enää tapahtunut.


title: Rosenheimin poltergeist

text: Albin Neumann, Herbert Schiff ja Gert Günther Kramer kirjoittivat 1969 skeptisen kirjan ""Falsche Geister – echte Schwindler"" koko nimeltään ""Von falschen Geistern und echten Schwindlern - Die macht des Aberglaubens""(saksaa= "vääriä henkiä, aitoja huijareita t. "vääristä hengistä ja oikeista huijauksista - taikauskon voima") He esittivät että ilmiöt olisi voitu saada aikaan järjestetyin mekaanisin keinoin teippien, lankojen jms. avulla. Albin Neumann oli taikuri, joka havaitsi paikalla käytyään tutkimuksissa käytetyn lamppuun kiinnitetyn heilurin. Asianajotoimisto, jossa ilmiöt tapahtuivat, haastoi kirjoittajat oikeuteen julkisten huijausväitteiden vuoksi. Puolustuksekseen kirjoittajat ilmaisivat vain halunneensa osoittaa olevan mahdollista järjestää aidolta näyttäviä ilmiöitä. Asianajotoimisto voitti jutun ja kirjan levitys kiellettiin ja kirjoittajat esittivät julkisen anteeksipyynnön. Hans Bender kirjoitti tapauksesta 1968–1974 neljä laajaa artikkelia, vaikka ei varsinaisesti julkaissut tutkimustuloksia, mitä skeptikot ovat ihmetelleet. "Falsche Geister" on edelleen saatavissa..


title: Rosenheimin poltergeist

text: Asianajaja Adam kävi vuosia oikeutta aiheutuneista puhelinlaskuista mutta joutui lopulta maksamaan ne. Annemarie Schaberl ei ole haastatteluissa myöhemminkään myöntänyt aiheuttaneensa kyseisiä puhelinsoittoja, koputuksia tai tavaroiden siirtymisiä.


title: Carmichaelin luku

text: Carmichaelin luvuksi kutsutaan lukuteoriassa sellaista yhdistettyä lukua "n", joka toteuttaa ehdon


Carmichaelin luku


title: Carmichaelin luku

text:
jokaisella kokonaisluvulla "a", kun "a":n ja "n":n suurin yhteinen tekijä on 1. Toisin sanoen Carmichaelin luvut ovat sellaisia kokonaislukuja, jotka ovat näennäisalkulukuja jokaisen kannan suhteen. Siitä seuraa se, että Carmichaelin lukua ei voi todeta yhdistetyksi luvuksi Fermat'n pienen lauseen avulla.
Carmichaelin luvut on nimetty amerikkalaisen matemaatikon Robert Carmichaelin mukaan. Carmichaelin luvut ovat Knödelin luvut "K".


title: Carmichaelin luku

text: Seuraavassa C(x) tarkoittaa lukua "x" pienempien Carmichaelin lukujen määrää.


title: Carmichaelin luku

text: Carmichaelin lukuja on äärettömästi, tämän todistivat ensimmäisenä matemaatikot William Alford, Andrew Granville ja Carl Pomerance vuonna 1994. He todistivat Carmichaelin lukujen määrälle seuraavan alarajan kaikille tarpeeksi suurille luvuille "x" ja kaikille formula_2


title: Carmichaelin luku

text: formula_3, missä formula_4 eli formula_5.


title: Carmichaelin luku

text: Vuonna 2005 Glyn Harman todisti vahvemman tuloksen formula_6.


title: Carmichaelin luku

text:
Paul Erdős todisti vuonna 1956 seuraavan ylärajan Carmichaelin lukujen määrälle:
jollekin vakiolle "k"


title: Carmichaelin luku

text: Carmichaelin luvut ovat melko harvinaisia. Seuraavassa taulukossa on C(x):n arvo muutamille kymmenpotensseille:


title: Umpisuoli

text: Umpisuoli () on paksusuolen alkupää. Ohutsuolen liittymäkohdan alapuolella olevaa paksusuolen osaa kutsutaan umpisuoleksi.


title: Umpisuoli

text: Usein puhutaan virheellisesti umpisuolen tulehduksesta, kun tarkoitetaan sen alaosaan liittyvän umpilisäkkeen tulehdusta. Umpisuoli on yllättävän yleinen muillakin nisäkkäillä kuin ihmisellä ja isoilla apinoilla. Tutkituista 361 nisäkäslajista noin 50:ltä löytyi umpisuoli ja umpilisäke.


title: White knight

text: White knight ("Valkoinen ritari") on yrityskauppaan kuuluva käsite. "White knight" voi olla yritys tai henkilö, joka auttaa toista yritystä. Termi viittaa ylvääseen ritariin, joka saapuu pelastajana paikalle kiiltävässä haarniskassaan.


title: White knight

text: Valkoisia ritareita on kahdenlaisia. Ensimmäinen tyyppi on tapaus, jossa yritysjohdolle ystävällismielinen ostaja saapuu tai kutsutaan paikalle vihamielisen ostajan pyrkiessä valtaamaan yritystä. Ritari tekee yrityksen omistajille valtaajaa paremman tarjouksen ja estää valtaajaa saamasta yritystä haltuunsa.


title: White knight

text:
Toinen tyyppi ei sisällä vihamielistä valtaajaa. Valkoinen ritari ostaa kriisissä olevan yrityksen ja nostaa sen jaloilleen itsenäisenä yrityksenä tai sulauttaa sen itseensä.
Suomessa tällainen on ollut muun muassa Pro Lehdistö, jossa Sanoma Oy:n varoilla estettiin maakuntalehtiä siirtymästä kustannusalan ulkopuolisten sijoittajien omistukseen.


title: Ampiaiset

text: Ampiaiset ("Vespidae") on myrkkypistiäisiin (Aculeata) kuuluva pistiäisheimo. Ampiaisia on maailmanlaajuisesti yli 5000 lajia, jotka jaetaan kahdeksaan alaheimoon. Suomessa lajeja on 43 jaettuna kahteen alaheimoon: aitososiaalisiin yhteiskunta-ampiaisiin ("Vespinae") sekä yksin eläviin erakkoampiaisiin ("Eumeninae"). Puhekielessä ampiaisilla tarkoitetaan yleensä yksinomaan yhteiskunta-ampiaisia. Maa-ampiainen on huomattavasti epämääräisempi käsite, jolla tarkoitettaneen yleensä maassa pesiviä yhteiskunta-ampiaisia.


title: Ampiaiset

text: Ampiaisnaarailla on myrkkypistin, mutta toisin kuin tarhamehiläiset, ne eivät kuole pistäessään. Yhteiskunta-ampiaiset ja erakkoampiaiset eroavat elintavoiltaan toisistaan huomattavasti, mutta molempien toukat käyttävät ravintonaan aikuisten niille saalistamia hyönteisiä ja muuta proteiinipitoista ravintoa, kun taas aikuiset elävät pääasiassa kukkien medellä.


title: Ampiaiset

text: Yhteiskunta-ampiaiset (Vespinae):Paperiampiaiset (Polistinae):Erakkoampiaiset (Eumeninae):


title: A Portuguesa

text: A Portuguesa on Portugalin kansallislaulu. Sen sanoitukset kirjoitti Henrique Lopes de Mendonça ja musiikin sävelsi Alfredo Keil. Kappale valittiin Portugalin kansallislauluksi vuonna 1911.


title: Ren ja Stimpy

text: Ren ja Stimpy ("The Ren and Stimpy Show" tai "Ren and Stimpy") on kanadalainen piirrossarja, jonka päähenkilöinä ovat ystävykset Ren Höek, neuroottinen astmaa poteva chihuahua ja Stimpson J. Cat, tyhmä kissa. Sarjan on luonut John Kricfalusi. Sitä teki Kricfalusin firma Spümcø Nickelodeonille, mutta joidenkin jaksojen asiattoman sisällön vuoksi Nickelodeon otti yhtiön ja Kricfalusin pois sarjan tekemisestä ja siirsi työn Games Animationille ja Bob Campille. Myöhemmin Kricfalusi palasi tekemään Reniä ja Stimpyä, tällä kerralla aikuisille tarkoitettua Ren & Stimpy Adult Party Cartoonia.


title: Ren ja Stimpy

text: Renillä on taipumusta paranoidisuuteen, kuten jaksossa "Space Madness", jossa Ren ja Stimpy ovat pitkällä avaruusmatkalla, ja oikea ruoka on vähissä. Kylpyammeessa ollessaan Ren kuvittelee saippuapalan olevan jäätelöä, jota hän alkaa raivoisasti puolustaa hammasharjalla. Lopulta Ren yrittää saada Stimpyn murtumaan henkisesti antamalla hänelle tehtäväksi vartioida huonetta, jossa on historian tuhoava nappi, johon ei saa koskea.


title: Ren ja Stimpy

text: Sarjasta tunnetaan myös laulu "Happy Happy Joy Joy". Jaksoissa on usein käytetty taustamusiikkina otteita Pjotr Tšaikovskin sekä muiden kuuluisien taidemusiikin säveltäjien sävellyksistä.


title: Ren ja Stimpy

text: Wizard Magazine listasi vuonna 2001 Ren ja Stimpyn sijalle 12 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 12.


title: Kassaman

text: Kassaman eli Qassaman on Algerian kansallislaulu. Se valittiin kansallislauluksi vuonna 1963, vähän sen jälkeen, kun Algeria oli itsenäistynyt Ranskalta. Laulun sanoitukset kirjoitti Mufdi Zakariah ja musiikin sävelsi egyptiläinen säveltäjä Mohamed Fawzi. Alkuperäiset sanoitukset ovat arabiaksi.


title: Seksiväline

text: Seksivälineet, seksilelut tai seksiapuvälineet ovat välineitä ja tuotteita, joita käytetään tuottamaan seksuaalista mielihyvää. Seksivälineitä myydään erotiikkamyymälöissä, mutta myös monista arkipäiväisistä esineistä voi tehdä itselleen seksilelun Asusteista ja alusasuista suosituimpia ovat kenties univormut ja muut asusteet, jotka sopivat roolileikkiin tai toteutettavaan fantasiaan. Tavallisten vaatekauppojen naisten alusvaateosastoilla myytäviä alusvaatteita, esimerkiksi sukkanauhoja ja korsetteja, sekä minimaalisen kokoisia stringejä ja tangoja saatetaan mieltää eroottisiksi.


title: Seksiväline

text: Geishakuula (tai vaginapallo) on saanut nimensä japanilaisten geishojen mukaan. Kuulia käytetään tuottamaan seksuaalista mielihyvää sekä vahvistamaan lantionpohjan lihaksia. Lihasten harjoittaminen auttaa virtsankarkailuun sekä parantaa seksuaalista tyydytystä yhdynnässä. On myös niin sanottuja jumppakuulia, jotka ovat pienempiä kuin geishakuulat ja tarkoitettu ainoastaan lantionpohjan lihaksia vahvistaviin jumppaliikkeisiin.


title: Seksiväline

text: Klitoriskiihotin on pieni, joskus moottoroitu ja värisevä esine, jolla voi hyväillä yksittäistä aluetta kuten klitorista. Malleja on olemassa monia, esimerkiksi sormen päälle asetettavia tai kädessä pidettäviä. Perhoseksi kutsutaan mallia, jossa on vyö lantiolle kiinnittämistä varten. Värisevä osa ei välttämättä ole perhosen mallinen. Myös penisrenkaassa voi olla klitorista kiihottava uloke, joka stimuloi yhdynnän liikkeiden mukaan klitorista.


title: Seksiväline

text: Penispumput ovat pumppuja, jotka luovat alipaineen penikseen. Penispumppujen on väitetty kasvattavan peniksen kokoa, mutta niiden pääasiallinen käyttötarkoitus on erektion luominen alipaineella. Mahdollinen orgasmi kyseisellä välineellä perustuu imuefektiin.


title: Seksiväline

text: Penisrengas asetetaan peniksen juureen, jossa se puristaa penistä. Rengas supistaa peniksestä virtaavia verisuonia, veri ei pääse pakenemaan peniksestä ja vahvempi erektio saavutetaan. Rengas myös hidastaa orgasmin saapumista. Renkaita on kiinteää kokoa olevia sekä säädettäviä.


title: Seksiväline

text: Tekovaginat ovat pehmeistä materiaaleista valmistettuja itsetyydytysvälineitä miesten käyttöön, tosin myös nainen voi halutessaan lipoa tekovaginaa tyydytyksen aikaansaamiseksi. Niillä pyritään jäljittelemään oikeaa vaginaa reiän osalta, riippuen mallista myös häpyhuulia myöten. Joissakin malleissa on paristokäyttöinen vibraattori pehmeiden nystyröiden lisäksi. Tekovaginasta ei kuitenkaan erity luonnollisia liukasteita, joten niiden kanssa suositellaan käytettäväksi vesi/silikonipohjaisia liukasteita. Rasvapohjaiset liukasteet saattavat tekovaginan materiaalista riippuen vahingoittaa sitä.


title: Seksiväline

text: Eturauhanen on miehen erogeenisesti herkkä sisäelin. Yksistään sen hierominen riittää aiheuttamaan monille miehille orgasmin, joka on usein paljon voimakkaampi kuin normaali penisorgasmi ja useimmilla muillakin miehillä eturauhasen painaminen vahvistaa huomattavasti peniksen kautta saavutetun orgasmin voimakkuutta. Hieromista käytetään seksin lisäksi myös hoitomuotona eturauhasen tulehdusta hoidettaessa. Eturauhas-stimulaattoreita ovat erilaiset anuksen kautta käytettävät, tarkoitusta varten erikseen muotoillut tapit, vibraattorit ja niin edelleen. Niitä käytettäessä on kiinnitettävä aina huomiota riittävään liukastamiseen, ettei suolen pinta vaurioidu.


title: Seksiväline

text: Hieromasauva on yleensä moottoroitu, värisevä sauva joka työnnetään sisälle vaginaan tai käytetään klitoriksen kiihottamiseen seksuaalisen mielihyvän aikaansaamiseksi, tai orgasmin saavuttamiseksi. Hieromasauvaa voi käyttää myös anuksen kautta. Hieromasauva saattaa puhkaista naisen immenkalvon, mikäli sen työntää vaginan sisälle.


title: Seksiväline

text:
Nänninipistimiä käytetään rintojen nänniosaan. Perinteinen kiinnitys on pyykkipoikamainen eli ne puristuvat nänneihin kiinni, kireyden säätely tehdään ruuvista joka sijaitsee nipistimen ylä- tai alapuolella. Nipistimet voivat tuottaa kipua jos ne laitetaan liian tiukalle.
Nännien herkkyys riippuu hyvin paljon ihmisestä ja toisille ne voivat tuottaa kipuun liittyvää nautintoa kun taas toisille pelkkää kipua. Nänninipistimien erikoisuus on siinä, että nimenomaan niitten irroittaminen nänneistä aiheuttaa äkillisen voimakkaan kivun verenkierron palatessa nipistimien puristamalle alueelle. Kipu on intensiivistä, mutta lyhytaikaista.


title: Seksiväline

text: Anus ja sen välitön ympäristö sisältävät paljon hermoratoja. Siksi niiden hieronta erilaisilla sauvoilla, tapeilla ja kuulilla tuottaa monille voimakasta nautintoa. Sauvat ovat usein joko samoja tai ainakin hyvin samanlaisia kuin vaginan hierontaan tarkoitetut välineet ja niitä on sekä moottoroituja että moottoroimattomia. Anaalisauvat ovat kuitenkin myös todella kovia. Tärkein ero on useimmiten välineiden koko, sillä sulkijalihasta on usein vaikea rentouttaa tarpeeksi, jolloin kookkaiden esineiden käyttäminen tuottaa kipua. Oikein käytettynä anaalisauvat ovat kuitenkin turvallisia. Miehillä näiden sauvojen käyttö tuottaa anuksen hermojen lisäksi nautintoa myös eturauhasen kautta, katso yllä "eturauhas-stimulaattorit".


title: Hymni i Flamurit

text: Hymni i Flamurit on Albanian kansallislaulu. Sen sanoituksen kirjoitti albanialainen runoilija Aleksander Stavre Drenova. Sanoitus julkaistiin ensimmäisen kerran runona "Liri e Shqipërisë" ("Albanian vapaus")-lehdessä vuonna 1912. Musiikin sävelsi romanialainen säveltäjä Ciprian Porumbescu. Kappaleesta on kaksi eri versiota: pitkä ja lyhyt. Lyhyt versio, jota käytetään urheilutilaisuuksissa ja yleensä myös valtiollisissa tilaisuuksissa, koostuu kahdesta ensimmäisestä säkeistöstä, joista toinen lauletaan kertosäkeenä kahdesti. Kommunistien valtakaudella, jolloin Albania oli virallisesti ateistinen valtio, ei käytetty laulun viimeistä säkeistöä, joka viittaa Jumalaan. Kommunistihallinnon kukistuttua säkeistö on taas käytössä.


title: Hymni i Flamurit

text:
Rreth flamurit të përbashkuar,
Me një dëshirë dhe një qëllim,
Të gjithë Atij duke iu betuar,
Të lidhim besën për shpëtim.


title: Hymni i Flamurit

text:
Prej lufte veç ay largohet,
Që është lindur tradhëtor,
Kush është burrë nuk frikohet,
Po vdes, po vdes si një dëshmor. (bis)


title: Hymni i Flamurit

text:
Në dorë armët do t'i mbajmë,
Të mbrojmë Atdheun në çdo vend,
Të drejtat tona ne s'i ndajmë,
Këtu armiqtë s'kanë vend.


title: Hymni i Flamurit

text:
Se Zoti vet e tha me gojë,
Që kombe shuhen përmbi dhé,
Po Shqipëria do të rrojë,
Për te, për te luftojmë ne.


title: Hymni i Flamurit

text: Drenovan runossa oli lisäksi kaksi säkeistöä, joita ei koskaan ole käytetty kansallishymnin osana. Alla Drenovan alkuperäinen runo.


title: Being John Malkovich

text: Being John Malkovich (televisioesityksessä nimellä "Elämäni John Malkovichina") on yhdysvaltalainen elokuva vuodelta 1999. Sen on käsikirjoittanut Charlie Kaufman ja ohjannut Spike Jonze. Elokuva on yhdistelmä draamaa, fantasiaa ja komediaa.


title: Being John Malkovich

text: Elokuvateatterilevitykseen "Being John Malkovich" päätyi Suomessa vain Helsingin Kinopalatsissa ja Tampereella Niagarassa sekä Plevnassa.


title: Being John Malkovich

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Being John Malkovich

text: Alkutilanteessa päähenkilö, marionettitaiteilija Craig Schwartz, on epätoivoinen. Hänen nukketeatteritaidettaan ei juurikaan arvosteta New Yorkissa. Schwartz haluaisi olla maailmankuulu, kuten näyttelijä John Malkovich.


title: Being John Malkovich

text: Schwartz etsii uuden työpaikan, joka sijaitsee Lester Corp -nimisen toimistotalon kerroksessa seitsemän ja puoli. Rakennus on saanut nimensä tohtori Lesteristä. Craig tapaa Maxine-nimisen naisen ja ihastuu tähän. Kun Craig Maxinen mielestä vain leikkii nukeilla eikä tämä käsitä, kuinka on voinut pitää Craigista, Craig raivoaa arkistokaapille ja löytää sen takaa salaisen käytävän John Malkovichin tajuntaan. Käytyään Malkovichin pään sisällä Schwarz putoaa moottoritien varrelle New Jerseyhin.


title: Wilhelmus van Nassouwe

text: Wilhelmus van Nassouwe on Alankomaiden kansallislaulu. Sen nimi lyhennetään usein muotoon "Het Wilhelmus". Kappaleen sanoitukset ovat peräisin vuosien 1568 ja 1572 väliseltä ajalta ja sävelmä vuodelta 1574. Tämä tekee laulusta maailman vanhimman kansallislaulun, vaikkakin Japanin Kimi ga yon sanoitus on vieläkin vanhempi. Wilhelmus van Nassouwesta tuli Alankomaiden kansallislaulu 10. toukokuuta 1932.


title: Wilhelmus van Nassouwe

text: Laulu esitetään kansallisissa juhlissa tai urheilutapahtumissa, yleensä vain kerran. Sen tulisi, mikäli mahdollista, olla viimeinen esitetty musiikkikappale. Kun vieraan valtion valtionpäämies tai lähettiläs otetaan vastaan, on Het Wilhelmus lupa soittaa vain, mikäli joku Hollannin kuningasperheen jäsenistä on läsnä. Tämä sääntö on lähes ainutlaatuinen maailmassa; yleensä kyseisessä tilanteessa soitetaan protokollan mukaan sekä vierailijan että isäntämaan kansallislaulu.


title: Wilhelmus van Nassouwe

text: Kappaleen sanoituksissa on kaikkiaan viisitoista säkeistöä. Niistä yleensä lauletaan vain ensimmäinen, juhlallisissa tilaisuuksissa joskus myös kuudes. Kuudennen säkeistön sanat, jotka puhuvat taistelusta tyranniaa vastaan, saivat aikaan sen, että saksalaiset miehittäjät kielsivät laulun 1940. Sanoitus on siitä hämmentävä, että siinä julistetaan isänmaanuskollisuuden lisäksi kunnioitusta Espanjan kuninkaalle (Koning van Hispanje). Tämä kuvaa hollantilaisten isänmaanystävien ristiriitaisia tunteita Espanjan vastaisen sodan aikana. Yhtäältä he halusivat olla Espanjan kuninkaan, joka oli samalla myös Pyhän saksalais-roomalaisen keisarikunnan vaaleilla valittu ja laillinen keisari, uskollisia alamaisia, toisaalta tämä uskollisuus vei heidät ristiriitaan heidän isänmaanrakkautensa ja protestanttisen uskonsa kanssa.


title: Wilhelmus van Nassouwe

text: Ensimmäisen ja kuudennen säkeistön sanat ovat:


title: Wilhelmus van Nassouwe

text: Suorasanainen käännös suomeksi:


title: Wilhelmus van Nassouwe

text: Muiden säkeistöjen sanat hollanniksi:


title: Wilhelmus van Nassouwe

text: Hymni on akrostikon, mikä tarkoittaa, että säkeistöjen alkukirjaimet muodostavat sanan tai lauseen. Tässä tapauksessa niistä muodostuu nimi "Willem van Nazzov", joka on Vilhelm Nassaulaisen yksi kirjoitusmuoto.


title: Jippii!

text: Jippii! oli monikansallinen mobiili- ja verkkoportaali. Palvelu avattiin vuonna 1999 Saunalahden Serverin verkkoportaalina nimellä "Saunalahti.fi". Myöhemmin nimeksi muutettiin "Jippii" ja se laajeni IT-huuman aikana monikansalliseksi verkkopalveluksi. 2000-luvun alkupuolella Suomen Jippii-portaali oli mittaustavasta riippuen suurin tai toiseksi suurin suomalainen verkkomedia. Heinäkuussa 2004 Saunalahti Group myi Jippii -verkkoportaalin brittiläiselle "Itouch" -yhtiölle. Vuonna 2007 italialainen Buongiorno osti vastaavasti Itouch:in. Nykyään Jippii! on toiminnassa ainoastaan sähköpostipalveluna.


title: Angola Avante

text: Angola Avante on Angolan kansallislaulu. Se otettiin käyttöön heti Angolan itsenäistyttyä Portugalista vuonna 1975. Kappaleen alkuperäiset sanoitukset ovat portugalin kielellä.


title: Angola Avante

text:
Ó Pátria, nunca mais esqueceremos
Os heróis do quatro de Fevereiro.
Ó Pátria, nós saudamos os teus filhos
Tombados pela nossa Independência.
Honramos o passado e a nossa História,
Construindo no Trabalho o Homem novo,


title: Angola Avante

text:
Angola, avante!
Revolução, pelo Poder Popular!
Pátria Unida, Liberdade,
Um só povo, uma só Nação!


title: Angola Avante

text:
Levantemos nossas vozes libertadas
Para glória dos povos africanos.
Marchemos, combatentes angolanos,
Solidários com os povos oprimidos.
Orgulhosos lutaremos Pela Paz
Com as forças progressistas do mundo.


title: Angola Avante

text: Kuuntele Angolan kansallislaulu


title: El Gran Carlemany

text: "El Gran Carlemany", eli "Mahtava Kaarle Suuri" on Andorran kansallislaulu. Sen sanoitukset kirjoitti Joan Benlloch i Vivo (1864-1926) ja musiikin sävelsi Enric Marfany Bons (1871-1942). Kappaletta on käytetty Andorran kansallislauluna vuodesta 1914 lähtien. Alkuperäiset sanoitukset ovat katalaanin kielellä.


title: Forever Marshall Islands

text: Forever Marshall Islands on Marshallinsaarten kansallislaulu. Sen alkuperäiset sanoitukset ovat marshallin kielellä. Laulun sävelsi entinen presidentti Amata Kabua. Se otettiin virallisesti käyttöön vuonna 1991.


title: Burundi bwacu

text: Burundi bwacu on Burundin kansallislaulu. Sen musiikin sävelsi Marc Barengayabo. Kappaletta on käytetty Burundin kansallislauluna valtion itsenäistymisestä vuonna 1962 lähtien. Kappaleella on ranskan- ja kirundinkieliset sanoitukset.


title: Burundi bwacu

text:
Burundi bwacu, Burundi buhire,
Shinga icumu mu mashinga,
Gaba intahe y'ubugabo ku bugingo.
Warapfunywe ntiwapfuye,
Warahabishijwe ntiwahababuka,
Uhagurukana, uhagurukana, uhagurukana, ubugabo urikukira.
Komerwamashyi n'amakungu,
Habwa impundu nabawe,
Isamirane mu mashinga, isamirane mu mashinga,


title: Burundi bwacu

text:
Burundi bwacu, ragi ry'abasokuru,
Ramutswa intahe n'ibihugu,
Ufatanije ishyaka n'ubu hizi;
Vuza impundu wiganzuye uwakuganza uwakuganza.


title: Burundi bwacu

text:
Burundi bwacu, nkoramutima kuri twese,
Tugutuye amaboko, umitima n'ubuzima,
Imana yakuduhaye ikudutungire.
Horana ubumwi n'abagabo n'itekane.
Sagwa n'urweze, sagwa n'amahoro meza.


title: Burundi bwacu

text:
Burundi Bwâcu, Burundi buhire,
Shinga icúmu mu mashinga,
Gaba intahe y'úbugabo ku bugingo.
Warápfunywe ntíwapfúye,
Waráhabishijwe ntíwahababuka,
Uhagurukana, goduedeeka, uhagurukana, uhagurukana, ubugabo urîkukira.
Komerwamashí n'ámakúngu,
Habwa impundu nâbâwe,
Isamírane mu mashinga, isamírane mu mashinga,


title: Burundi bwacu

text:
Burundi bwâcu, rági ry'ábasôkúru,
Ramutswa intahe n'íbihúgu,
Ufatanije ishaka n'ubúhizi;
Vuza impundu wiganzuye uwakúganza uwakúganza.


title: Burundi bwacu

text:
Burundi bwâcu, nkóramútima kurí twese,
Tugutuye amabóko, umutima n'úbuzima,
Imâna yakúduhaye ikudútungire.
Horana ubumwe n'ábagabo n'ítekane.
Sagwa n'úrweze, sagwa n'ámahóro mezá.


title: Burundi bwacu

text:
Cher Burundi, ô doux pays,
Prends place dans le concert des nations.
En tout bien, tout honneur, accédé à l'indépendance.
Mutilé et meutri, tu es demeuré maître de toi-même.
L'heure venue, t'es levé
Et fièrement tu t'es hissé au rang des peuples libres.
Reçois donc le compliment des nations,
Agrée l'hommage de tes enfants.
Qu'à travers l'univers retentisse ton nom.


title: Burundi bwacu

text:
Cher Burundi, héritage sacré de nos aïeux,
Reconnu digne de te gouverner
Au courage tu allies le sentiment de l'honneur.
Chante la gloire de ta liberté reconquise.


title: Burundi bwacu

text:
Cher Burundi, digne objet de notre plus tendre armour,
A ton noble service nous vouons nos bras, nos cœurs et nos vies.
Veuille Dieu, qui nous a fait don de toi, te conserver à notre vénération.
Sous l'egide de l'Unité,
Dans la paix, la joie et la prospérité.


title: Burundi bwacu

text:
Rakastettu Burundi, ihana maa,
ota sijasi kansojen konsertissa
nousten itsenäisyyteen kunniakkain päämäärin!
Haavoitettuna ja ruhjottuna olet säilyttänyt itsesi hallinnan.
Hetki koitti, sinä nousit,
ylväästi kohottautuen vapaiden kansojen arvoon.
Ota siksi vastaan kansakuntien onnittelut,
vastaanota lastesi kunnianosoitus!
Soikoon nimesi kautta maailmankaikkeuden!


title: Burundi bwacu

text:
Rakastettu Burundi, esi-isiemme pyhä perintö,
havaittu arvolliseksi itsesi hallintaan,
rohkeuden sinä yhdistät kunniantuntoon.
Laula uudelleen voitetun vapautesi kunniaa!


title: Burundi bwacu

text:
Rakastettu Burundi, lempeimmän rakkautemme arvoinen,
me omistamme jaloon käyttöösi kätemme ja sydämemme ja elämämme.
Säilyttäköön Jumala, joka sinut antoi meille, sinut meidän kunnioitettavanamme
yhtenäisyyden suojassa
rauhassa, ilossa ja menestyksessä!


title: Indonesia Raya

text: Indonesia Raya on Indonesian kansallislaulu. Sen sanoitti ja musiikin sävelsi Wage Rudolf Supratman (1903-1938). Kappale valittiin Indonesian kansallislauluksi 17. elokuuta 1945.


title: Indonesia Raya

text: Laulu laulettuna unkarilaisella sivustolla


title: Teirake kaini Kiribati

text: Teirake kaini Kiribati on Kiribatin kansallislaulu. Tamuera Ioteba Uriam teki sekä sanoitukset että musiikin. Kappaletta on käytetty Kiribatin kansallislauluna vuodesta 1979 lähtien. Alkuperäiset sanoitukset ovat kiribatin kielellä.


title: Fatshe leno la rona

text: Fatshe leno la rona on Botswanan kansallislaulu. Sanoitukset ja musiikin teki Kgalemang Motsete. Kappaletta on käytetty Botswanan kansallislauluna vuodesta 1966 lähtien. Alkuperäiset sanoitukset ovat setswanan kielellä.


title: Fatshe leno la rona

text:
Fatshe leno la rona,
Ke mpho ya Modimo,
Ke boswa jwa borraetsho;
A le nne ka kagiso.


title: Fatshe leno la rona

text:
Tsogang, tsogang! banna, tsogang!
Emang, basadi, emang, tlhagafalang!
Re kopaneleng go direla
Lefatshe la rona.


title: Fatshe leno la rona

text:
Ina lentle la tumo
La chaba ya Botswana,
Ka kutlwano le kagisano,
E bopagantswe mmogo.


title: Tutkija

text: Tutkija on Suomessa ammattinimike, ja tutkijan työnantaja on yleensä yliopisto, ammattikorkeakoulu, itsenäinen tutkimuslaitos tai suuryrityksen tutkimusosasto. Lisäksi tutkijoiksi kutsutaan tieteitä tai muita asioita intensiivisesti ilman tutkijan työtehtävää tutkivia henkilöitä. Tieteen tai tutkimuksen harrastajia kutsutaankin joskus yleistermillä harrastajatutkija sekä joillakin laajemmin harrastetuilla aloilla erilaisilla tutkija-termin johdannaisilla (esimerkiksi sukututkija tai ufotutkija).


title: Tutkija

text: Tutkijana toimimiseen vaaditaan yleensä tutkimusalalta tai sen lähialalta suoritettu ylempi korkeakoulututkinto ja ammattimaisiin tutkijanvirkoihin tohtorin tutkinto. Suomessa tutkimushenkilöstöä on kaikkiaan noin 80 000. Tutkijoista varsinainen tutkijankoulutus on noin 13 prosentilla. Tohtorintutkintoja suoritetaan vuosittain noin 1 500.


title: Tutkija

text: Suomessa yliopistollinen tutkijanura on neliportainen. Ensimmäiselle portaalle kuuluvat väitöskirjaa tekevät tohtorikoulutettavat eli nuoremmat tutkijat, toiselle tutkijatohtorit ja yliopisto-opettaja, kolmannelle yliopistonlehtorit ja apulaisprofessorit, ja neljännelle professorit. Yliopisto-opettajat, yliopistonlehtorit ja professorit ovat tyypillisesti vakinaisia työsuhteita, muut määräaikaisia. Neliportainen järjestelmä on jo yleisesti käytössä, mutta vanhasta järjestelmä on vielä jäänteitä näkyvissä (mm. assistentti-, yliassistentti- ja lehtorinimikkeet). Järjestelmä tuli käyttöön aluksi Helsingin ja Oulun yliopistoissa.


title: Tutkija

text: Yliopistoissa monet tutkijat pitävät myös luentoja tai antavat muuta opetusta. Työehtosopimus rajoittaa muuhun kuin tutkimukseen käytettävää aikaa erityisesti tohtorikoulutettavien osalta.


title: Tutkija

text: Tutkimuksen rahoitus voi tulla tutkijan edustaman laitoksen rahoituksesta, tai sitä voi erikseen hakea jostain rahastosta. Joskus myös yritykset rahoittavat tutkimusta. Erilaisten apurahojen turvin työskentelemisestä ei ole aikaisemmin kertynyt eläkettä eikä se edelleenkään tarjoa tavanomaista työntekijän sosiaaliturvaa, mikä on nähty ongelmallisena. Muita tutkijoiden urakehityksen haasteita ovat Suomessa mm. työsuhteiden epätyypillisyys, matalaksi koettu palkka, kilpailu työpaikoista ja tutkimusrahoituksesta sekä naistutkijoiden miestutkijoita hitaampi urakehitys.


title: Andrew Wakefield

text: Andrew Wakefield (s. 1957 Britannia) on brittiläinen lääkäri joka on tutkimuksillaan pyrkinyt löytämään yhteyttä autismin ja MPR-rokotteen välille. Hänet tunnetaan rokotevastaisuudesta. Wakefieldin vuonna 1998 julkaiseman tutkimuksen tulokset osoitettiin myöhemmin vääriksi ja hän menetti lääkärinoikeudet Britanniassa.


title: Andrew Wakefield

text: Vuonna 1998 tieteellinen julkaisu "Lancet" veti pois Wakefieldin tutkimuksen, joka käsitteli autismia ja MPR-kolmoisrokotetta. Britannian lääkärirekisterin General Medical Councilin (GMC) mukaan Wakefield toimi tavalla, joka oli epärehellinen, erehdyttävä ja vastuuntunnoton, tehdessään tutkimusta sen selvittämiseksi, onko suolistosairauksilla ja autismilla yhteyttä kolmoisrokotteeseen, joka suojaa tuhkarokolta, sikotaudilta ja vihurirokolta. Wakefieldin maine kyseenalaistui siinä vaiheessa, kun hänen tutkimuksensa epäonnistuivat eikä hän löytänyt yhteyttä MPR-kolmoisrokotteen ja autismin välillä. Monet perheet kuitenkin tukivat häntä epäonnistumisista huolimatta, vaikka perheitä moitittiin yhteistyöstä Wakefieldin kanssa.


title: Andrew Wakefield

text: "Proceedings of the National Academy of Sciences" -lehdessä vuonna 2012 julkaistussa artikkelissa mainittiin, että Wakefieldin vuoden 1998 julkaisu on siteeratuin tieteellinen julkaisu, joka on jouduttu vetämään pois väärennyksen takia. Sitä oli siteerattu 758 kertaa.


title: Andrew Wakefield

text: New Yorkissa järjestettävän Tribecan elokuvafestivaalin ohjelmistoon otettiin keväällä 2016 Wakefieldin ohjaama rokotevastainen elokuva "Vaxxed: From Cover-Up to Catastrophe". Festivaalin perustajiin kuuluva Robert De Niro perusteli aluksi valintaa sillä, että sen haluttiin synnyttävän avointa keskustelua autismin syistä. Elokuva vedettiin kuitenkin pois sen herättämän vastustuksen vuoksi.


title: Gibraltarinsalmi

text: Gibraltarinsalmi (, , ) on Välimeren ja Atlantin yhdistävä salmi. Salmen pohjoisrannalla sijaitsevat Espanja ja Gibraltar, etelärannalla Marokko ja Espanjalle kuuluva Ceutan kaupunki. Gibraltarinniemessä olevaa vuorta ja Marokon pohjoisrannikolla olevaa Jebel Musan vuorta kutsuttiin antiikin ajalla nimellä "Herakleen pylväät" (). Ceutassa sijaitseva Monte Hachon vuori kuuluu joidenkin mielestä näihin pylväisiin.


title: Gibraltarinsalmi

text: Gibraltarinsalmi on kapeimmillaan 14 km leveä. Salmen syvyys on noin 300 m. Salmessa on voimakkaita merivirtauksia. Pinnassa virtaama on yli miljoona kuutiometriä sekunnissa Välimeren suuntaan ja pohjassa hieman vähemmän Atlantin suuntaan. Syy tähän on se, että pääasiassa Bosporinsalmen kautta Välimereen tuleva sadevesi ei riitä korvaamaan haihtumista. Näin ollen Atlantista virtaa korvaavaa, suolaista merivettä. Myös tästä osa siis haihtuu. Jos takaisinvirtausta Atlanttiin ei olisi, Välimeren suolapitoisuus kasvaisi jatkuvasti. Nyt kuitenkin Atlantin vettä suolaisempi ja siis raskaampi vesi valuu Atlanttiin ja sieltä tulee pintavirtauksena korvaavaa, vähemmän suolapitoista vettä tilalle. Näin tasapaino säilyy niin kauan, kunnes salmi ehkä taas sulkeutuu.


title: Gibraltarinsalmi

text: Salmen sijainti on strategisesti tärkeä, koska meriliikenne Atlantilta Välimerelle ja takaisin kulkee salmen kautta. Toisessa maailmansodassa Britannia hallitsi salmea Gibraltarilla sijaitsevasta tukikohdastaan käsin ja pystyi tehokkaasti rajoittamaan saksalaisten sukellusveneiden kulkua Välimerelle ja sieltä takaisin. Yhdenkään Atlantilta Gibraltarin kautta Välimerelle päässeen saksalaisen sukellusveneen ei tiedetä päässeen takaisin Atlantille.


title: Sopimus

text: Sopimus eli välipuhe on kahden tai useamman tahon välinen toimi, jolla luodaan tai muutetaan velvoitteita.


title: Sopimus

text: Sopimus voidaan tehdä suullisesti tai kirjallisesti. Molemmat ovat yhtä päteviä, mutta kirjallinen muoto helpottaa todistelua sopimuksen sisällöstä. Tietyissä erityistapauksissa, esimerkiksi kiinteistön kaupassa, sopimus on pätevä vain kirjallisena.


title: Sopimus

text: Sopimusosapuolia voivat olla erilaiset oikeussubjektit, kuten ihmiset, yritykset ja julkisyhteisöt. Sopimuksen tekeminen edellyttää, että sopijapuolet ovat oikeustoimikelpoisia ja oikeuskelpoisia. Sopimusta tehtäessä voi käyttää edustajaa. Vakiosopimus on sopimus, jonka ehdot on laadittu sellaisiksi, että ne soveltuvat käytettäviksi monien eri sopimuskumppanien kanssa.


title: Sopimus

text: Sopimus sisältää "keskeisiä määräyksiä", esimerkiksi suoritusvelvollisuuden, ja "sivumääräyksiä", kuten sopimukseen liittyvä takaus.


title: Sopimus

text: Sopimusoikeus oikeudenalana käsittelee sopimuksen tekemistä ja sitovuutta koskevia kysymyksiä. Sopimusrikkomuksen seuraamuksista on yleisiä säädöksiä kauppalaissa. Sopimusrikkomuksesta voi seurata korvausvelvollisuus.


title: Sopimus

text: Abstrakti kirjoitustaito keksittiin Sumerissa kirjanpitoa varten. Vuoden 3000 eaa. tienoilla nuolenpääkirjoituksella pidettiin kirjaa hyödykkeiden vaihdosta ja pian myös veloista, ensimmäisistä kirjallisista sopimuksista.


title: Sopimus

text: Valtiot tekevät keskenään valtiosopimuksia, joista tavallisia ovat kauppasopimukset, poliittiset sopimukset ja sotilaalliset sopimukset.


title: Sopimus

text: Monet nykypäivän kansainvälisen kaupan sopimustekniset termit perustuvat englanninkielisiin termeihin ja niistä johdettuihin akronyymeihin, joita joskus käytetään myös suomenkielisissä asiakirjoissa. Sopimusterminologiaan kuuluu esimerkiksi lupa aloittaa työ (, ATP), työn aloitus (, KO).


title: Sopimus

text: Usein kaupallisten tahojen välisessä suhteessa tehdään juridisesti sitomattomia aiesopimuksia (, LOI) tai muistioita (, MOU), joiden varassa usein aloitetaan yhteistyö ennen varsinaista allekirjoitettua sopimusta.


title: Pakkoavioliitto

text: Pakkoavioliitto on avioliitto, joka on solmittu vastoin toisen tai molempien osapuolien tahtoa. Yleensä liittoa motivoi suvun maineen parantaminen hankkimalla "puhdas" morsian, sosiaalinen status ja yhteiskuntaluokka, varallisuus tai vanhempien ystävyyssuhteet. Liitto on myös saatettu solmia jo ennen lapsen syntymää. Varakkaiden sukujen sekä kuninkaallisten avioituminen on tyypillisesti ennen ollut pakotettua ja tähdännyt tilojen yhdistymiseen ja tulevaisuuden turvaamiseen. Pakkoavioliitot ovat nykyisin laittomia länsimaissa sillä ne loukkaavat itsemääräämisoikeutta. Ihmisoikeusjärjestöt tekevät työtä niiden lopettamiseksi etenkin kehitysmaissa.


title: Pakkoavioliitto

text: Pakkoavioliitosta erillinen käsite on järjestetty avioliitto. Siinä on kyse suvun järjestämästä liitosta, jossa morsianta ja sulhasta kuullaan.


title: Pakkoavioliitto

text: Saksassa tehdyn tutkimuksen mukaan pakkoavioliitot koskevat lähinnä nuoria musliminaisia. Avioliittoon pakotetuista 83,4 % oli muslimeja, kolmannes 17 tai alle ja 40 % 18–21-vuotiaita. Yleisin morsiamen kotimaa on Turkki, toisena Serbian, Kosovon ja Montenegron alue ja sen jälkeen Irak ja Afganistan.


title: Pakkoavioliitto

text: Tanskassa ulkomaalaisen kanssa avioituvan Tanskan kansalaisen ja hänen puolisonsa on oltava vähintään 24-vuotiaita voidakseen asettua Tanskaan. Lakia perustellaan järjestettyjen avioliittojen vähentämisellä.


title: Pakkoavioliitto

text: Britanniassa säädettiin Forced Marriage (Civil Protection) Act vuonna 2007 pakkoavioliittojen uhrien tueksi.


title: Opintotuki

text: Opintotuki on valtion opiskelijalle maksama tuki oppivelvollisuuden (peruskoulun) jälkeisien opintojen rahoittamiseen. Suomessa sen osia ovat opintoraha, asumislisä, opintolainan valtiontakaus, myös ateriatuki lasketaan opintotueksi. Opintolaina on tavallinen pankkilaina, johon valtio antaa takauksen.


title: Opintotuki

text: Lukuvuonna 2015–2016 opintotukea sai 286 262 henkilöä, joista ammatillisissa oppilaitoksissa opiskeli 87 009, yleissivistävissä oppilaitoksissa 28 505 ja korkeakouluissa 162 364. Lisäksi opintotukea sai 8 380 ulkomailla opiskelevaa. Vuonna 2015 opintotukia maksettiin yhteensä 792 miljoonaa euroa, josta opintorahan osuus oli 503 miljoonaa euroa ja asumislisän 266 miljoonaa euroa.


title: Opintotuki

text: Syksystä 2017 alkaen opintotuki muuttui lainapainotteisemmaksi ja opintotuen oma asumislisä korvattiin yleisellä asumistuella.


title: Opintotuki

text: Opintotuen saamisen yleiset edellytykset ovat oppilaitokseen hyväksyminen, päätoiminen opiskelu, opinnoissa edistyminen ja taloudellisen tuen tarve.